
转讜住驻讜转



 讛诪谞讜谞讗 拽专谞讜谞讗. 驻讬' 讘拽讜谞讟专住 讬讜砖讘 拽专谞讜转 讗转讛 讜诇讗 讘注诇 转讜专讛 讜专''讞 驻讬专砖 讗转讛 讗讜诪专 讛诪谞讜谞讗 讛讬讬谞讜 讞诐 谞讜谞讗 讚讙 讞诐 讜讗讬谉 讻谉 讗诇讗 拽专 谞讜谞讗 讚讙 砖讛讜讗 拽专: 专讘讬 诪讚诪讛 诇讬讛 诇讟讜诪讗讛. 讜讗''转 诪讗讬 驻专讬讱 诇注讬诇 诪讛讝讛 注诇 诇砖讜谞讜 讚讬诇诪讗 讛讝讗讛 砖讗谞讬 讚讗讬转拽砖 诇讟讜诪讗讛 讗讘诇 诇注谞讬谉 专讗砖讬 讗讘专讬诐 诪讚诪讬谞谉 诇讟讘讬诇讛 讜讬''诇 讚注''讻 诇讬讻讗 诇讚诪讜讬讬 诇讟讘讬诇讛 砖讛专讬 砖谉 讜注讬谉 讚讛讜讜 讙诇讜讬讬 诇注讘讚 砖讛讜讗 讬讜爪讗 讘讛谉 诇讞讬专讜转 讜诇讙讘讬 讟讘讬诇讛 讛讜讜 讻讟诪讜谉 讻讚诪住讬拽 讘住诪讜讱 讚诇讗 讘注讬谞谉 讘讬讗转 诪讬诐: 讻诇 讛专讗讜讬 诇讘讬诇讛 讻讜'. 注讬拽专 诪讬诇转讗 讚专' 讝讬专讗 讘驻' 讛诪谞讞讜转 讜讛谞住讻讬诐 (诪谞讞讜转 讚祝 拽讙.) 讚转谞谉 讗诐 讗诪专 讛专讬 注诇讬 诪谞讞讛 砖诇 砖砖讬诐 讜讗讞讚 注砖专讜谉 诪讘讬讗 砖砖讬诐 讘讻诇讬 讗讞讚 讜讛讗讞讚 讘驻谞讬 注爪诪讜 讜诪驻专砖 讘讙诪专讗 诪砖讜诐 讚砖砖讬诐 谞讘诇诇讬谉 讜住''讗 讗讬谉 谞讘诇诇讬谉 讜驻专讬讱 讻讬 讗讬谉 谞讘诇诇讬谉 诪讗讬 讛讜讬 讜讛转谞谉 讗诐 诇讗 讘诇诇 讻砖专 讗诪专 专' 讝讬专讗 讻诇 讛专讗讜讬 诇讘讬诇讛 讗讬谉 讘讬诇讛 诪注讻讘转 讜讗驻讬' 诇讗 讘诇诇 讻砖专 讜讻诇 砖讗讬谉 专讗讜讬 诇讘讬诇讛 讘讬诇讛 诪注讻讘转 讘讜 讚专讗讜讬 诇讘讬诇讛 讘注讬谞谉 讜讗诐 转讗诪专 诪讗讬 驻专讬讱 讜讗诐 诇讗 讘诇诇 讻砖专 谞讛讬 讚讘诇讬诇讛 诇讗 诪注讻讘讗 讛讬讬谞讜 讚讜拽讗 讘讚讬注讘讚 讗讘诇 

专诪讘"谉

讻诇谉 讗讬谉 诪讟诪讗讬谉 诪砖讜诐 诪讞讬讛. 驻讬' 诪砖讜诐 讚讻转讬讘 诇讻诇 诪专讗讛 注讬谞讬 讛讻讛谉 讜讗祝 注诇 讙讘 讚诇讗讜 讘诪讞讬讛 讻转讬讘 讗讻诇讛讜 谞讙注讬诐 砖讚讬谞谉 诇讬讛 讻讚转谞谉 住讜诪讗 讘讗讞转 诪注讬谞讬讜 讗讬谞讜 专讜讗讛 讗转 讛谞讙注讬诐.
讜讛讗讬 讚诇讗 拽转谞讬 讛讻讗 讗诇讗 诪讞讬讛 诪砖讜诐 讚砖讗专 谞讙注讬诐 砖讬注讜专谉 讻讙专讬住 讜讗驻砖专 砖讛讬讛 专讗砖 讗爪讘注讜 专讞讘 讻讙专讬住 讜讬讛讗 谞专讗讛 讻讗讞讚 讗讘诇 讗讬谞讜 诪讟诪讗 诪砖讜诐 诪讞讬讛 砖砖讬注讜专 讛讘讛专转 讻讙专讬' 讜注讜讚 砖讛诪讞讬讛 住诪讜讱 诇讛 讜诇驻讬讻讱 诇注讜诇诐 讛讬讗 砖讜驻注 讗讬诇讱 讜讗讬诇讱 [讜讗讬谞讜] 谞专讗讬转 讻讗讞讚 讜讘注讬谞谉 诇讻诇 诪专讗讛 注讬谞讬 讛讻讛谉, 讻讱 专讗讬转讬 讘转讜住驻讜转 讞讻诪讬 讛爪专驻转讬诐 讝"诇:





[讘讻讜诇诐 注讘讚 讬讜爪讗 讘讛诐 诇讞讬专讜转]. 专讗讬转讬 诇专讘讬谞讜 讛讙讚讜诇 讝"诇 砖讟专讞 讜讻' 讘讛诇讻讜' 砖诪讜注讜' 讛诇诇讜 砖讘讚讬谉 注讘讚 讻谞注谞讬 讜转诪讛谞讬 砖讛专讬 拽谞住 讛讜讗 讜讘注讬谞谉 诪讜诪讞讬谉 讜诇讬讻' 讜讛讻讗 讜讚讗讬 诪诇转讗 讚诇讗 砖讻讬讞讗 讻讚讗诪专讬谞谉 讘讘"拽 讚祝 驻"讚 注"讘 讗讚诐 讘讗讚诐 讚诇讗 砖讻讬讞讗 讜诇讗 注讘讚讬谞谉 砖诇讬讞讜转讬讬讛讜 讜讗诪专讬谞谉 讘讙讟讬谉 讚祝 驻"讞 注"讘 讙讝讬诇讜' 讜讞讘讬诇讜转 谞诪讬 谞注讘讬讚 砖诇讬讞讜转讬讬讛讜 讜讻"砖 讘讛讗 讚诇讗 砖讻讬讞讗 讜诇讬转 讘讛 讞住专讜谉 讻讬住 讜讛讬讗 拽谞住 讚诇讗 注讘讚讬谞谉 砖诇讬讞讜转讬讬讛讜 砖讗讬谉 诇讱 讚讬谉 拽谞住 讙讜讘讛 讘讘讘诇 诇注讜诇诐.
讜诪砖诪注 讚住"诇 诇专讘讬谞讜 讛讙讚讜诇 讚讻讬讜谉 讚拽讬"诇 讗讬 转驻砖 诇讗 诪驻拽讬谞谉 诪讬谞讬讛 讛讻讬 谞诪讬 转驻砖 讛讜讗 讜诪讻讬讜谉 砖讛驻讬诇 讛讜讗 砖讬谞讜 讗讬谞讜 讬讻讜诇 诇讛砖转注讘讚 讘讜 讗驻讬' 诇诪讗谉 讚讗诪专 爪专讬讱 讙讟 砖讞专讜专 诪注讜讻讘 讙讟 砖讞专讜专 谞诪讬 诇讗讜 拽谞讬谉 讻住驻讜 讛讜讗 讛讬诇讻讱 讝讻讛 诇讬讛 谞驻砖讬讛 讘谞驻砖讬讛 讗讬 诪砖讜诐 讚诪讜讚讛 讗谞谉 诇讗讜 讘"讚 讗谞谉 讜讛讜讚讗讛 讞讜抓 诇讘讬转 讚讬谉 讛讬讗. 讜注讜讚 讚讛讗 拽"诇 讘"拽 讚祝 注"讛 注"讗 诪讜讚' 讜讗讞专 讻讱 讘讗讜 注讚讬诐 讞讬讬讘 [驻讬' 讛讬讻讬 讚驻讜讟专 注爪诪讜 诪讻诇讜诐] 讛讬诇讻讱 讻讬讜谉 讚讗讬 讗讬讻' 住诪讜讻讬谉 讗讬谞讜谉 诪讞讬讬讘讬谉 讘诇讗 住诪讜讻讬谉 谞诪讬 诇讬转 诇讬讛 专砖讜转' 诇讗砖转注讘讜讚讬 讘讬讛 讻诇讜诐 注讚 讚讬讻转讜讘 诇讬讛 讙讬讟讗 讚讞专讜转讗.
讜诪讬讛讜 讗驻讬诇讜 诇诪讗谉 讚讗诪专 讗讬谞讜 爪专讬讱 讙讟 砖讞专讜专 讛"诪 讘讝诪谉 讚讗讬讻讗 住诪讜讻讬谉 讗讘诇 讻讬 诇讬讻讗 住诪讜讻讬谉 讛讗 诇讗 讬爪讗 诇讞讬专讜转 注诇 驻讬 住诪讜讻讬谉 讚讘注诪讚讛 讘讚讬谉 讛讜讗 砖讬讜爪讗 诇讞讬专讜转 讜诇讗 诪砖注转 讞讘诇讛 讻讚讗讬转讗 讘讘"拽 讚祝 注"讚 注"讗 讛讬诇讻讱 讻讬 诇讬讻讗 住诪讜讻讬谉 讜讚讗讬 爪专讬讱 讙讟 砖讞专讜专 诇讚讘专讬 讛讻诇 讜讗讬谉 讗谞讜 爪专讬讻讬谉 诇讛讻专讬注:





谞讛讬 讚讘讬讗转 诪讬诐 诇讗 讘注讬 诪拽讜诐 讛专讗讜讬 诇讘讬讗转 诪讬诐 讘注讬谞谉 讻讚专' 讝讬专讗. 讗讬讻讗 诇诪讬讚拽 讘砖诇诪讗 讘讚专' 讝讬专讗 专讗讜讬 诇讘讬诇讛 讘注讬谞谉 讚讻转讬讘 讘诇讜诇讛 讗诇讗 讛讻讗 诪谞讗 诇讬讛 讻诇诇 讚讘注讬谞谉 专讗讜讬 诇讘讗 讘讜 诪讬诐.
讜讬砖 诪驻专砖讬诐 诇讘讗 讘讜 诪讬诐 讘注讬谞谉 诪讚专讘谞谉 砖讗注驻"讬 砖诇讗 讛爪专讬讻讜 讞讻诪讬诐 砖讬讛讗 爪专讬讱 诇讘讗 讘讜 诪讬诐 讛爪专讬讻讜 砖讬讛讗 专讗讜讬 诇讻讱 讻砖诐 砖诪爪讬谞讜 讘转讜专讛 砖讛讞诪讬专 讘专讗讜讬 诇讘讬诇讛 讬讜转专 诪谉 讛讘讬诇讛 注爪诪讛 讜转拽讜谉 专讘谞谉 讻注讬谉 讚讗讜专讬讬转讗. 讜讗驻砖专 讚讛讜讗讬诇 讜诪爪讬谞讜 诇注谞讬谉 讟讜诪讗讛 砖讛讜讗 讙诇讜讬 讗祝 诇注谞讬谉 讟讘讬诇讛 讙诇讜讬 讛讜讗 砖爪专讬讱 砖讬讛讗 专讗讜讬 诇讘讗 讘讜 诪讬诐:





专砖讘"讗

讛讗 讚讗诪专讬谞谉 谞讛讬 讚讘讬讗转 诪讬诐 诇讗 讘注讬谞谉 诪拽讜诐 讛专讗讜讬 诇讘讗 讘讜 诪讬诐 讘注讬谞谉 讻讚专' 讝讬专讗. 拽砖讬讗 诇谉 讜讛讗 诇讗 讚诪讬讗 诇讚专' 讝讬专讗, 讚讘砖诇诪讗 讘讚专' 讝讬专讗 讘注讬讗 专讗讜讬 诇讘讬诇讛 诪砖讜诐 讚讻转讬讘 (讜讬拽专讗 讝, 讬) 讘诇讜诇讛 讘砖诪谉 讜诇讻转讞诇讛 讘讬诇讛 爪专讬讻讛, 讜讙讘讬 讗诇诐 讜讗诇诪转 讘驻专拽 诪爪讜转 讞诇讬爪讛 (讬讘诪讜转 拽讚, 讗) 诇驻讬 砖讗讬谞诐 讘讜讗诪专 讜讗诪专讛, 讜讘拽专讬讗转 讘讻讜专讬诐 讘驻专拽 讛诪讜讻专 讗转 讛住驻讬谞讛 (讘讘讗 讘转专讗 驻讗, 讘) 诪砖讜诐 讜注谞讬转 讜讗诪专转, 讜讻谉 讘讻诇 砖讗专 讛诪拽讜诪讜转 砖讛讜讝讻专讜 讚讘专讬 专' 讝讬专讗 讻讬讜爪讗 讘讗诇讜, 讗讘诇 讻讗谉 砖讗讬谉 爪专讬讱 讘讬讗转 诪讬诐 讜讗驻讬诇讜 诇讻转讞诇讛, 诇诪讛 讛讜爪专讱 诇诪拽讜诐 专讗讜讬 诇讘讬讗转 诪讬诐, 讜讬砖 诪驻专砖讬诐 讚诪讚专讘谞谉 讘注诇诪讗 诇驻讬 砖爪专讬讱 讟讘讬诇讛 讻诇 讙讜驻讜 讚讘专 转讜专讛 转拽讬谞讜 讚诇砖讜谉 讜砖讬谞讬诐 砖驻注诪讬诐 诪讙讜诇讬谉 讬讛讜 爪专讬讻讬谉 专讗讜讬谉 诇讘讜讗 讘讜 诪讬诐. 讜讘转讜住' 诪转专爪讬诐 讚诪讻诇 讘砖专讜 讚专砖讬谞谉 诇讬讛 讚讗祝 注诇 讙讘 讚讻诇 讘砖专讜 诇诪注讟 讘讬转 讛住转专讬诐, 诪讻诇 诪拽讜诐 讻讬讜谉 讚讻转讬讘 讻诇 诪专讘讬诐 诇讛讜 诇讘讬转 讛住转专讬诐 诇注谞讬谉 讝讛 砖讬讛讬讜 专讗讜讬谉 诇讘讬讗转 诪讬诐.





专讬讟讘"讗

讘谉 注讝讗讬 讗讜诪专 讗祝 讛诇砖讜谉. 驻讬' 讜转"拽 诇砖讜谉 诇讗 谞诪爪讗 砖讛砖谉 讛讬讗 讞砖讜讘讗 讙诇讜讬 讬讜转专 诪谉 讛诇砖讜谉 讜谞诪爪讗 诇讛 注爪诐 讘讬谉 砖讬谞讬讛. 拽砖讬讗 诇讬 讜讛讗 讗诪专谉 讚砖谉 讛讜讗 讙诇讜讬 讟驻讬 诪诇砖讜谉 讜讛讬讻讬 诪拽砖讬 诪砖谉 注诇 诇砖讜谉 讜诪讬 讗讬讻讗 诇诪讗谉 讚讗诪专 讚砖谉 诇讗 讛讜讬 讙诇讜讬 讜讛讗 讻诇 诪讜诪讬谉 砖讘讙诇讜讬 诪砖谉 讜注讬谉 讬诇驻讬谞谉 诇讛讜 讜讬砖 诇讜诪专 诇注谞讬谉 讟讘讬诇讛 讻讬讜谉 讚讻转讘 讜专讞抓 讘砖专讜 讘诪讬诐 诪讛 讘砖专讜 诪讗讘专讗讬 讗祝 讻诇 诪讗讘专讗讬 讻讱 讚讜诪讛 讛砖谉 讻诪讜 讛诇砖讜谉 讜讗诐 讛砖谉 爪专讬讻讛 讟讘讬诇讛 讙诐 讛诇砖讜谉 爪专讬讻讛 砖讗"讗 诇讛讟讘讬诇 讛砖谞讬诐 讘诇讗 讛诇砖讜谉:



爪谞注讬谞讛讜. 驻讬专砖 诇砖讜谉 谞讚讜讬 讛讜讗 讙讘讬 转"讞 砖诪谞讚讬谉 讗讜转讜 讘爪谞注讛 讜讗讜诪专讬谉 诇讜 讛讻讘讚 讜砖讘 讘讘讬转讱:



诇讗讜 讛诪谞讜谞讗 砖诪讱 讗诇讗 拽专谞讜谞讗 砖诪讱. 诇诪讛 讚驻专砖"讬 讚拽专谞讜谞讗 讛讜讗 讬讜砖讘讬 拽专谞讜转 拽砖讛 拽爪转 诪讛 注讗讬谉 拽专谞讜谞讗 爪"诇 讛诪谞讜谞讗 讜谞"诇 讻讬 讛诪谞讜谞讗 诇砖讜谉 讬转讚 谞讗诪谉 讘讘讬转 讛诪讚专砖 讛讜讗 讛驻讱 拽专谞讜谞讗 讜讘砖诐 讗讞讚 诪讙讚讜诇讬 讛讚讜专 砖诪注转讬 砖诪驻专砖 拽专谞讜谞讗 讛讜讗 讚讙 拽专 讘诇讗 讟注诐 讜讗讬谉 诇讚讙 讛讝讛 讟注诐 诇讞讬讱 讛讜讗 讛驻讱 讞诐 谞讜谞讗 专"诇 讚讙 讞诐 讜诪讘讜砖诇 讜诪讜讟注诐 讛讬讬谞讜 讚讗诪专 诇讬讛 讚专讱 诪诇讬爪讛 诇讗讜 讛诪谞讜谞讗 砖诪讱 讗诇讗 拽专谞讜谞讗 砖诪讱 讚祝 讻"讛:



讚转谞谉 讻"讚 讗讬讘专讬诐 砖讘讗讚诐 讻讜诇诐 讗讬谞谉 诪讟诪讗讬谉 诪砖讜诐 诪讞讬讛. 驻讬' 砖讬注讜专 讘讛专转 讛讜讗 讻讙专讬住 讜诪讞讬讛 讘讻注讚砖讛 诪讘讜爪专转 讘转讜讱 讛讙专讬住 讜砖谞讬讛诐 诪爪讟专驻讬诐 诇讻讙专讬住 讻讚讗讬转讗 讘谞讙注讬诐 讜讛讙专讬住 讬砖 讘讜 砖诪谞讛 注讚砖讜转 讜讛注讚砖讛 讗专讘注 砖注讜专讜转 讜讗讬谞讛 诪讟诪讗讛 讗诇讗 讻砖讛讜讗 讘诪拽讜诐 砖讗驻砖专 诇专讗讜转讜 讻诇讜 讻讗讞讚 讻讚讻转讬讘 诇讻诇 诪专讗讛 注讬谞讬 讛讻讛谉 讜诇驻讬讻讱 讘诪拽讜诪转 讗诇讜 讛砖谞讜讬讬诐 讻讗谉 砖讛诐 注讙讜诇讬诐 讜讛谞讙注 诪砖转驻注 诪谉 讛爪讚讚讬谉 讗讬谞讜 谞专讗讛 讘专讗讬讬讛 讗讞转 讜诇驻讬讻讱 讗讬谞诐 诪讟诪讗讬谉 诪砖讜诐 诪讞讬讬讛 讜讛"讛 讚砖讗专 谞讙注讬诐 谞诪讬 讗诐 讗讬谞诐 谞专讗讬诐 讘专讗讬讬讛 讗讞转 讗讬谞谉 诪讟诪讗讬谉 讚拽专讗 讚讚专砖讬谞谉 诇讻诇 诪专讗讛 注讬谞讬 讛讻讛谉 讻诇讛讜 砖讚讬谞谉 诇讬讛 讻讚讗诪专讬谞谉 讛转诐 住讜诪讗 讘讗讞转 诪注讬谞讬讜 讗讬谞讜 专讜讗讛 讗转 讛谞讙注讬诐 讚讻转讬讘 诇讻诇 诪专讗讛 注讬谞讬 讛讻讛谉 讜讚专砖讬谞谉 诇讬讛 讘讻诇 讛谞讙注讬诐 讜讛讗 讚谞拽讟 转谞讗 诪砖讜诐 讚讗讬讬专讬 讚砖注讜专讛 讚谞讙注 讙讚讜诇 讻讙专讬住 讜讛诪讞讬讛 讘谞转讬诐 诪住转诪讗 讗讬谞讛 谞专讗讬转 讘专讗讬讬讛 讗讞转 讗诇讗 讘诪拽讜诐 驻砖讜讟 讗讘诇 砖讗专 谞讙注讬诐 讘注讬谞谉 砖砖注讜专诐 讻讙专讬住 讘诇讘讚 诪讞讬讛 讗驻砖专 砖讬讛讗 专讗砖 讗爪讘注讜 专讞讘 讻讙专讬住 讜谞专讗讛 讻讗讞转 讜讛讗 讚诇讗 诪谞讬 讛讻讗 讛砖驻转讬诐 诪砖讜诐 讚讛讛讬讗 讘专 诪讛讗讬 讟注诪讗 谞诪讬 讗讬谞讛 诪讟诪讗讛 砖讗讬 讗驻砖专 诇砖讬注讜专 诪讞讬讛 砖诇讗 讬转驻砖讟 讻诇驻讬 驻谞讬诐 讜讛讜讬讗 诇讛 讟讜诪讗转 住转专讬诐 讜讗讬谞讜 诪讟诪讗:



诪拽讜诐 讛专讗讜讬 诇讘讗 诪讬诐 讘注讬谞谉. 讗讜诪专 专讘讬' 谞专"讜 讚讛讗 诪讚专讘谞谉 讘注诇诪讗 讛讜讗讬诇 讜诇注谞讬谉 讟讜诪讗讛 讚讬谞讜 讻讙诇讜讬 诪谉 讛转讜专讛 砖讜讜讬讛 专讘谞谉 诇注谞讬谉 讟讛专讛 谞诪讬 讻讙诇讜讬 诪讬讛讜 专讞讬爪讛 讜讘讬讗转 诪讬诐 诇讗 讘注讬 讚讛讗 讻转讬讘 讜专讞抓 讗转 讻诇 讘砖专讜 诪讗讘专讗讬 讗祝 讻诇 诪讗讘专讗讬:



讻讚专讘讬 讝讬专讗 讚讗诪专 专讘讬 讝讬专讗 讻诇 讛专讗讜讬 诇讘讬诇讛 讗讬谉 讘讬诇讛 诪注讻讘转 讘讜 讜砖讗讬谞讛 专讗讜讬 诇讘讬诇讛 讘讬诇讛 诪注讻讘转 讘讜. 讛讗讬 诪讬诪专讗 讗讬转讗 讘诪谞讞讜转 诪砖讜诐 讚讗诪专讬谞谉 讛转诐 讗讬谉 诪讘讬讗讬谉 砖砖讬诐 讜讗讞讚 注砖专讜谉 讘讻诇讬 讗讞讚 诪驻谞讬 砖讗讬谉 谞讘诇诇讬谉 驻讬' 诇驻讬 砖讗讬谉 讻诇讬 砖专转 讘诪拽讚砖 讬讜转专 诪砖砖讬诐 注砖专讜谞讬诐 讙诐 砖诪谉 砖诇 诪谞讞讜转 讛专讗讜讬 诇讘讬诇讛 讗讬谉 讘讜 讗诇讗 讻讚讬 讘诇讬诇转 砖砖讬诐 注砖专讜谞讬诐 讜诇驻讬讻讱 讗诐 讛讬讜 诪讘讬讗讬谉 讘讻诇讬 讗讞讚 讻讙讜谉 住"讗 注砖专讜谞讬诐 诇讗 讛讬讜 讬讻讜诇讬诐 诇讘诇讜诇 讜讛讜讬谞谉 讘讛 讜讻讬 讗讬谉 谞讘诇诇讬谉 诪讗讬 讛讜讬 讜讛转谞讬讗 讗诐 诇讗 讘诇诇 讻砖专 讜讗讛讚专讬谞谉 讻诇 讛专讗讜讬 诇讘讬诇讛 讗讬谉 讘讬诇讛 诪注讻讘转 讘讜 讻讙讜谉 砖砖讬诐 注砖专讜谞讬诐 砖讗驻砖专 诇讘讜诇诇谉 讜讻诇 砖讗讬谞讜 专讗讜讬 诇讘讬诇讛 讻讙讜谉 住"讗 注砖专讜谉 讘讬诇讛 诪注讻讘转 讘讜 讜讻讬 转讬诪讗 讜诪讗讬 讛讗讬 讚讗拽砖讬谞谉 讛转诐 讜讛转谞讬讗 讗诐 诇讗 讘诇诇 讻砖专 讚讛转诐 讛讜讗 讘讚讬注讘讚 讗讘诇 诇讻转讞讬诇讛 爪专讬讱 诇讘诇讜诇 讜诪爪讜讛 讛讬讗 讜讗"讻 砖驻讬专 转谞谉 讘诪转谞讬转讬谉 砖讗讬谉 诪讘讬讗讬谉 诇讻转讞诇讛 住"讗 注砖专讜谞讬诐 讘讻诇讬 讗讞讚 讗诇讗 讘讘' 讻诇讬诐 讻讚讬 诇拽讬讬诐 诇讻转讞讬诇讛 诪爪讜转 讘诇讬诇讛 讜讗讬讻讗 诇诪讬诪专 讚诪转谞讬转讬谉 诪讬讬专讬 讘诪讬 砖讛转谞讚讘 诇讛讘讬讗 住"讗 注砖专讜谞讬诐 讘讻诇讬 讗' 砖讗"讗 诇讜 诇讛讘讬讗诐 讘讘' 讻诇讬诐 讜拽转谞讬 砖讗讬谉 诪讘讬讗讬谉 讗讜转讜 讘讻诇讬 讗讞讚 讜驻讟讜专 诪诇讛讘讬讗诐 讻讬讜谉 砖讗讬谉 谞讘诇诇讬诐 讜诇讛讻讬 驻专讻讬谞谉 讻讬讜谉 砖讗讬谞讜 诪注讻讘 讗诪讗讬 驻讟专讬谞谉 诇讬讛 讜诪讛讚专讬' 诪砖讜诐 讚专讘 讝讬专讗 讜讛讗 讚讗诪专讬谞谉 讚讻诇 讛专讗讜讬 诇讘讬诇讛 讗讬谉 讘讬诇讛 诪注讻讘转 讘讜 诇讗 转拽砖讬 诇谉 诇诪讗讬 讚讗诪专讬' 讛转诐 砖讻诇 驻专砖讛 砖谞讗诪专讛 讜谞砖谞讬转 诇讗 谞砖讟转 讗诇讗 诇注讻讘 讜讘诇讬诇讛 讞讝讬谞谉 讚讗讛讚专讬' 拽专讗 讻诪讛 讝讬诪谞讬 讜讗驻"讛 讗讬谞讜 诪注讻讘 讚讛讻讬 讙诪讬专讬 诇讛 讛诇讻讛 诇诪砖讛 诪住讬谞讬 讚讘讬诇讛 讗讬谞讛 诪注讻讘转 讜讙诇讬 讘讛 专讞诪谞讗 谞诪讬 讚诇讗 讗驻拽讛 诇讘讬诇讛 讘诇砖讜谉 注砖讛 讗诇讗 讘诇砖讜谉 住驻讜专 讻讱 驻讬专砖 讘转讜住驻转 讻转谞讗讬 驻讬专砖 讗驻诇讜讙转讗 讚讘谉 注讝讗讬 讜专' 拽讗讬 讜讛诇讻转讗 讻专讘讬 诪讞讘专讜:





讛诪讗讬专讬

住专住讜 专讘讜 讘讘讬爪讬诐 专"诇 砖谞转拽谉 讜谞砖讗专讜 谞转讜拽讬诐 讘转讜讱 讛讻讬住 讗讜 讞转讱 讗转 诇砖讜谞讜 诇讗 讬爪讗 诇讞讬专讜转 诪驻谞讬 砖讗讬谉 讗诇讜 讚讘专 砖讘讙诇讜讬:



讙讚讜诇讬 讛驻讜住拽讬诐 专讗讬转讬 砖讛讘讬讗讜 讘讛诇讻讜转讬讛诐 讚讬谉 讬爪讬讗转 专讗砖讬 讗讬讘专讬诐 讜谞专讗讛 讚注转诐 砖讗祝 讛讬讗 谞讜讛讙转 讘讝诪谉 讛讝讛 讜讗注"驻 砖讛讜讗 拽谞住 讜讻谉 砖讗讬谞讜 讚讘专 讛诪爪讜讬 讛讜讗讬诇 讜讚讬谉 拽谞住 讗讬 转驻砖 诇讗 诪驻拽讬谞谉 讗祝 讘讝讜 转驻讜砖 讜注讜诪讚 讛讜讗 砖讗讬谞讜 讬讻讜诇 注讜讚 诇讛砖转注讘讚 讘讜:



砖诇砖讛 住讬诪谞讬 讟讜诪讗讛 讬砖 讘爪专注转 砖转讬诐 讗祝 讘转讞诇转 专讗讬讬转 讛谞讙注 讜讛诐 砖注专 诇讘谉 讜诪讞讬讛 砖讘讗诪爪注 讛讘讛专转 讜讗讞讚 诇讗讞专 讛讛住讙专 讜讛讜讗 驻砖讬讜谉 讻诪讜 砖讘讬讗专谞讜 讘专讗砖讜谉 砖诇 诪讜注讚 拽讟谉 讻诇 砖讛讬转讛 讛讘讛专转 讘专讗砖 讛讗讘专 讜讛诪讞讬讛 讘讗诪爪注 讛讘讛专转 讗讬谞讛 住讬诪谉 讟讜诪讗讛 诪驻谞讬 砖讛诪讞讬讛 讞讜诇拽转 讗转 讛谞讙注 讜谞诪爪讗 拽爪转讜 砖讜驻注 讜讬讜专讚 诪讻讗谉 讜拽爪转讜 砖讜驻注 讜讬讜专讚 诪讻讗谉 注讚 砖讗讬谉 讛谞讙注 谞专讗讛 讻讗讞讚 讜讻转讜讘 讜专讗讛讜 讛讻讛谉 注讚 砖讬专讗讛讜 讻诇讜 讻讗讞讚 讜讛讜讗 讛讚讬谉 讘驻专讞讛 讘讻诇讜 砖讟讛讜专 讜砖讗诐 谞专讗讛 讗讞专 讻谉 讘讜 诪讞讬讛 讟诪讗 砖爪专讬讱 砖转讛讗 讛诪讞讬讛 讘诪拽讜诐 讛专讗讜讬 诇砖讗转 讚讻转讜讘 讜诪讞讬转 讘砖专 讞讬 讘砖讗转 讘诪拽讜诐 讛专讗讜讬 诇砖讗转 讜讛讜讗 诪拽讜诐 讛谞专讗讛 讻诇讜 讻讗讞讚:



讜讗诇讜 讛谉 专讗砖讬 讗讬讘专讬诐 砖讗讬谉 诪讟诪讗讬谉 诪砖讜诐 诪讞讬讛 专讗砖讬 讗爪讘注讜转 讬讚讬诐 讜专讙诇讬诐 讜专讗砖讬 讗讝谞讬诐 讜专讗砖 讛讞讜讟诐 讜专讗砖 讛讙讜讬讛 讜专讗砖讬 讚讚讬诐 砖讘讗砖讛 讗讘诇 讚讚讬诐 砖讘讗讬砖 讗讬谉 讘讛诐 砖驻讜注 讜诪讟诪讗讬谉:



讻诇 砖谞讟诪讗 讘诪转 爪专讬讱 讛讝讬讛 讜讻讬讜谉 砖谞讙注讛 讘讜 讛讝讗讛 讘讗讬 讝讛 诪拽讜诐 砖诇 注讜专 讘砖专讜 注诇转讛 诇讜 讗驻讬诇讜 注诇 专讗砖 讗爪讘注讜 讗讘诇 讗诐 谞讙注 讘诇砖讜谞讜 讗讬谞讜 讻诇讜诐 砖爪专讬讱 讛讜讗 砖讬讙注 讘诪拽讜诐 讙诇讜讬 讜讛诇砖讜谉 诇注谞讬谉 讛讝讬讛 讗讬谞讜 讻讗讬讘专讬诐 砖讘讙诇讜讬 谞讙注 注诇 砖驻转讜 讜讗注"驻 砖驻注诪讬诐 讛讜讗 诪讚讘拽诐 讝讜 注诐 讝讜 讜住讜转诪诐 讛讜讗讬诇 讜专讜讘 驻注诪讬诐 诪讙诇讜转 讙诇讜讬 讛讜讗 讗爪诇 讛讝讬讛 讜讟讛讜专:



诇注谞讬谉 讟讜诪讗讛 讗诪专讜 砖诪讙注 讘讬转 讛住转专讬诐 讗讬谞讜 诪讟诪讗 讜诇砖讜谉 诇注谞讬谉 讟讜诪讗讛 讙诇讜讬 讛讜讗 讜诪讬讟诪讗 讛谉 讘诪讙注 砖专抓 讛谉 讘讝讘 讛谉 讘讻诇 讛讟诪讗讜转 讛诪讟诪讗讜转 讘诪讙注:



诪讜诪讬谉 讛驻讜住诇讬谉 诇注讘讜讚讛 讗讬谞诐 诪讜诪讬谉 讗诇讗 讗诐 讻谉 讛谉 讘讗讬讘专讬诐 砖讘讙诇讜讬 讗讘诇 诪讜诪讬谉 砖讘讞诇诇 讻讙讜谉 谞讬讟诇讛 讛讻讜诇讬讗 讗讜 谞拽讘讜 诪注讬讜 讗注"驻 砖谞注砖讛 讟专讬驻讛 注讘讜讚转讜 讻砖讬专讛 讜诇砖讜谉 诇注谞讬谉 讝讛 讙诇讜讬 讛讜讗 讜诪砖谞讟诇 专讜讘 讛诪讚讘专 讘诇砖讜谞讜 讜讛讜讗 诪诪拽讜诐 讛驻专砖 讚讘讜拽讬讛 讜讗讬诇讱 讛专讬 讛讜讗 讘注诇 诪讜诐 讜讗祝 讘讘讛诪讛 诇注谞讬谉 拽专讘谉 讚谞讬谉 讘讛 讻谉 讗讘诇 诇注谞讬谉 讟讘讬诇讛 讗讬谞讛 讻讙诇讜讬 讗诇讗 讻讟诪讜谉 讜讗讬谞讜 爪专讬讱 砖讬讘讗讜 讘讛 诪讬诐 讜讛讜讗 讛讚讬谉 诇砖谉 讜诪讻诇 诪拽讜诐 讗注"驻 砖讗讬谉 诇砖讜谉 讜砖谉 爪专讬讻讬谉 诇讘讬讗转 诪讬诐 爪专讬讻讬诐 讛诐 砖讬讛讬讜 专讗讜讬诐 诇讻讱 砖诇讗 讬讛讗 讘讛诐 讚讘专 讞讜爪抓 诪注砖讛 讛讬讛 讘砖驻讞转讜 砖诇 专讘讬 砖讟讘诇讛 讜谞诪爪讗 注爪诐 讘讬谉 砖谞讬讛 讜讛爪专讬讻讛 专讘讬 讟讘讬诇讛 讗讞专转 讜诇讗讜 讚讜拽讗 诇讟讛专讜转 讻注讬谉 讟讘讬诇转 砖驻讞转讜 砖诇 专讘讬 讗诇讗 讗祝 诇讘注诇讛 讛讚讬谉 讻谉 讜讻诪讜 砖讗诪专讜 讘讬讘诪讜转 驻专拽 讞讜诇抓 讻诇 讚讘专 砖讞讜爪抓 讘讟讘讬诇讛 讞讜爪抓 讘讙专 讜讘注讘讚 诪砖讜讞专专 讜讘谞讚讛 讜谞讚讛 讜讚讗讬 诇讗 诇注谞讬谉 讟讛专讜转 谞讗诪专讛 砖讗诐 诇讟讛专讜转 讗讬谞讜 讞讜爪抓 诇讗讬 讝讛 讚讘专 讛讜讗 讞讜爪抓 讜讻讬 讙专注讛 谞讚讛 诪砖讗专 讟诪讗讬诐 讗诇讗 讜讚讗讬 诇讘注诇讛 拽讗诪专 讜讻谉 专讗讬讛 砖砖谞讗讛 讚讜诪讬讗 讚讙专 讜注讘讚 诪砖讜讞专专 砖诇讗 谞讗诪专讜 诇讟讛专讜转 讜诪转讜讱 讻讱 讻诇 讛讟讜讘诇转 诇谞讚转讛 爪专讬讻讛 诇讞讟讟 讘讬谉 砖谞讬讛 讜讗诐 谞诪爪讗 讘讛诐 注爪诐 诪谉 讛住转诐 诪拽驻讚转 讛讬讗 注诇讬讜 讻诪讜 砖讘讬讗专谞讜 讘讗讞专讜谉 砖诇 谞讚讛 讜爪专讬讻讛 讟讘讬诇讛 驻注诐 讗讞专转 讜讬砖 诪驻专砖讬诐 砖诪讻诇 诪拽讜诐 讝讜 讗讬谞讛 讗诇讗 诪讚讘专讬 住讜驻专讬诐 讜讛讜讗 砖讗诪专讜 讜讛爪专讬讻讛 专讘讬 讜诇讗 讬专讗讛 讻谉 砖讛专讬 讗诪专讜 专讗讜讬 诇讘讬讗转 诪讬诐 讘注讬谞谉 讜诇砖讜谉 讝讛 诪讜讻讬讞 砖诪谉 讛转讜专讛 讛讜讗 讗讜诪专 讻谉 砖讻讱 讗诪专讜 讘注谞讬谉 诪谞讞讜转 讻诇 讛专讗讜讬 诇讘讬诇讛 讗讬谉 讘讬诇讛 诪注讻讘转 讘讜 讜砖讗讬谞讜 专讗讜讬 诇讘讬诇讛 讘讬诇讛 诪注讻讘转 讘讜 讜驻讜住诇 讜讻讘专 讘讬讗专谞讜 讘讬讗讜专 讛注谞讬谉 专讗讜讬 诇讘讬诇讛 讜砖讗讬谞讜 专讗讜讬 诇讘讬诇讛 讘讘转专讗 驻专拽 住驻讬谞讛:





转讜住驻讜转 专讗"砖

讘讙诪' 讛诪谞讜谞讗 拽专谞讜谞讗. 驻专"讞 讻诇讜诪专 讗转讛 讗讜诪专 讛诪谞讜谞讗 讻诪讜 讚讙 讞诐 砖讛讜讗 讟讜讘 诇讗 讻谉 讗诇讗 拽专谞讜谞讗 砖讛讜讗 讚讙 拽专:



讻讜诇谉 讗讬谞诐 诪讟诪讗讬诐 诪砖讜诐 诪讞讬讛 转讬' 讗诪讗讬 谞拽讟 诪讞讬讛 讚专讗讜 诪讛讗讬 拽专讗 讙讜驻讬讛 讚专砖讬' 讚住讜诪讗 讘讗讞转 诪注讬谞讬讜 讗讬谞讜 专讜讗讛 讗转 讛谞讙注讬诐 讜诇讗 讗诪专讬' 讚讚讜拽讗 讘诪讞讬讛 诇讘讚 讚诪讞讬讛 诇讗讜 讚讜拽讗 讜讛讗讬 讚谞拽讟 诪讞讬讛 诪砖讜诐 讚讛讛讜讗 拽专讗 讘诪讞讬讛 讻转讬讘 讜讘转"讻 讚专讬砖 诇讬讛 诪拽专讗 讗讞专讬谞讗 讚讻转讬讘 讘谞讙注讬诐 讜专讗讛讜 讻讜诇讜 讻讗' 砖讗诐 讛讬讛 注诇 专讗砖 讞讜讟诪讜 讜注诇 专讗砖 讗爪讘注讜 诪砖讜驻注 讗讬诇讱 讜讗讬诇讱 讜讻讜' 讜诇诪讗谉 讚讚专讬砖 诇讬讛 诪讛讛讜讗 拽专讗 讗讬讬专讬 讘讻诇 谞讙注讬诐 讛"讛 诇讛讱 转谞讗 谞诪讬 讚谞拽讟 诪讞讬讛 诪砖讜诐 讚讛讜讗 讚专讬砖 诇讬讛 诪诇讻诇 诪专讗讛 注讬谞讬 讛讻讛谉. 讜注讜讚 讬"诇 讚讛讗 讚谞拽讟 诪砖讜诐 诪讞讬讛 诇讗砖诪讜注讬' 专讘讜转讗 讚讗注"讙 讚讝讬诪谞讬' 讚专讗砖讬 讗讬讘专讬诐 诪讟诪讗讬诐 诪砖讜诐 诪讞讬讛 讻讙讜谉 讚讗诐 驻专讞讛 爪专注转 讘讻讜诇讜 讟讛讜专 讜讗诐 谞专讗讛 讘讜 讘砖专 讞讬 讗讞"讻 讗驻讬诇讜 讘专讗砖讬 讗讬讘专讬诐 讟诪讗 讻讚转谞谉 (* 讘驻"讞 讚谞讙注讬诐 讛驻讜专讞 诪谉 讛讟诪讗 讟讛讜专 讗讝 专讜讘讜 专讗砖讬) [讘驻"讞 讚谞讙注讬诐 谞"诇 砖讻爪"诇 诪砖谞讛 讚' 讻诇 驻专讬讞转 专讗砖讬 讗讬讘专讬诐 砖讘驻专讬讞转谉 讟讛专讜 讟诪讗 讻砖讬讞讝专讜 讟诪讗讬诐 注"讻 讗驻"讛 讗讬谞讜] 诪讟诪讗 讘转讞讬诇转讜 讘专讗砖讬 讗讬讘专讬诐:



专' 讗讜诪专 讗祝 讛住讬专讜住 诇讗 讛讜爪专讱 专' 诇讛讜住讬祝 讗祝 转诇砖 讘讝拽谞讜 讜讚诇讚诇 讘讜 注爪诐 讚诪讬诇转讗 讚驻砖讬' 讚讗祝 转"拽 诪讜讚讛 讘讛 讜讻谉 砖谉 讜注讬谉 谞诪讬 诇讗 讞砖讬讘 讜讻讜诇讬讛 住讬专讜住 讚砖诪注转讬谉 讻砖谞驻住拽讜 讛讘爪讬诐 讜注讜讚谉 转诇讜讗讬诐 讘讻讬住谉 讗讘诇 讗诐 谞讞转讻讜 讛讘爪讬诐 注诐 讛讻讬住 驻砖讬讟讗 讚讛讜讬 诪讜诐 砖讘讙诇讜讬:



讜专诪讬谞讛讬 讛专讬 诪讬 砖讛讬讛 诪讝讛. 转讬' 诪讗讬 驻专讬讱 诪讛讝讗讛 砖讗谞讬 讛讝讗讛 讚讬诇驻讬' 诪讟讜诪讗讛 讚讛讗 诇注谞讬谉 讟讘讬诇讛 诪讜讚讛 专' 讚讛讜讬 讻讟诪讜谉 讜讚讬诇诪讗 讬诇驻讬谞谉 注讘讚 诪讟讘讬诇讛. 讜讬"诇 讻讬讜谉 讚讗砖讻讞谉 砖谉 砖讗讬谞讜 讙诇讜讬 诇讙诪专讬 讚诇注谞讬谉 讟讘讬诇讛 谞诪讬 诇讗 讘注讬' 讗诇讗 砖讬讛讗 专讗讜讬 诇讘讬讗转 诪讬诐 讻讗"讛 讞砖讜讘 讙诇讜讬 诇注谞讬谉 砖讜诐 讚讘专 诇注谞讬谉 注讘讚 谞诪讬 讞砖讜讘 讻讙诇讜讬:



诪"讟 讻讬 讬讙注 讗诪专 专讞诪谞讗 讜讻讜' 讛"讙 讘专讜讘 住驻专讬诐 讜专砖"讬 讙专讬住 讻诇 讗砖专 讬讙注 讘讜 讛讝讘 讜讬讚讬讜 驻讬' 讚讛讗讬 拽专讗 讚专砖讬' 诇讬讛 讘谞讚讛 驻' 讬讜爪讗 讚讜驻谉 诇诪讙注 讘讬转 讛住转专讬' 讟讛讜专 讜诇讬转讗 讚讛转诐 (讛专讬 砖讗讬) 诪讬讬转讬 诇讛 注诇 拽谞讛 讘拽讜诪讟讜 砖诇 讝讘 讜讛住讬讟 讘讜 讗转 讛讟讛讜专 讟讛讜专 讚讚专砖讬' 讬讙注 讘讜 谞讙讬注讛 讘讬讚讬讜 讜诇讬讻讗 诇诪讬诪专 讚讚专砖讬' 谞诪讬 诪讬谞讬讛 砖诇讗 讬讟诪讗 讗转 讛讟讛讜专 讘诪讙注 讘讬转 讛住转专讬诐 砖诇讜 讚讗"讻 讗驻讬' 讗诪砖讗 谞诪讬 谞诪注讟 讻讬 讛讬讻讬 讚诪诪注讟讬 讘拽讜诪讟讜 砖诇 讝讘 讜讛住讬讟 讘讜 讗转 讛讟讛讜专 讚讛讛讜讗 拽专讗 讘诪砖讗 讚专砖讬' 诇讬讛 讛转诐 讜讘讛讚讬讗 讗诪专讬' 讛转诐 讚拽谞讛 讘拽讜诪讟讜 砖诇 讟讛讜专 讜讛住讬讟 讘讜 讗转 讛讟诪讗 讟诪讗 讜谞专' 讚诪讻讬 讬讙注 讚讻转讬讘 讘讻诇 讟讜诪讗讜' 讚专砖讬' 诇讬讛 讚诇砖讜谉 谞讙讬注讛 诪砖诪注 讚讘专 砖讘讙诇讜讬 砖诪讗 讘专 谞讙讬注讛 讜讛讗 讚讗讬爪讟专讬讱 讛转诐 诇诪讚专砖 讛转诐 讛住讟 讜谞讙讬注讛 讘讬讚讬讜 诪砖讜诐 讚讛讛讜讗 拽专讗 讘讛住讟 讗讬讬专讬 讻讚讚专砖讬谞谉 讗讬讝讛讜 诪讙注讜 砖讛讜讗 讘讻讜诇讜 讛讜讬 讗讜' 讛住讟讜 讜诇讗 诪爪讬 诇诪讚专砖讬讛 诪诇' 谞讙讬注讛:



诪讛 讘砖专讜 诪讗讘专讗讬 讜驻讬专砖"讬 讗注"讙 讚讙讘讬 讟讜诪讗讛 讞砖讬讘 诇砖讜谉 诪讗讘专讗讬 讜讙诇讜讬 讛讬讬谞讜 诪砖讜诐 砖讬讻讜诇 诇讛讜爪讬讗 诪拽爪转 诇砖讜谞讜 讜谞讙讬注讛 讘诪拽爪转 讛讜讬 谞讙讬注讛 讗讘诇 讟讘讬诇讛 讗讬谞讜 讬讻讜诇 诇讛讜爪讬讗 讻诇 诇砖讜谞讜 讜诇讗 诪爪讬谞讜 讟讘讬诇讛 讘诪拽爪转 讛讬诇讻' 讻讜诇讛 讘讟诪讜谉 讛讜讬讗 讜诇讗 谞"诇 讚诇讗 砖讬讬讱 讛讻讗 诇诪讬诪专 讗讬谉 讟讘讬诇讛 讘诪拽爪转 讚讛讬讬谞讜 讘讻诇讬 砖讛讜讗 讟诪讗 讜讗讚诐 砖讛讜讗 讟诪讗 砖爪专讬讱 砖讬讟讘讜诇 讻讜诇讜 讻讗' 讗讘诇 讛讻讗 讬讟讘讬诇 诪谉 讛诇砖讜谉 诪讛 砖讬讜讻诇 诇讛讜爪讬讗 诪诪谞讜 诇讞讜抓 讗诇讗 谞"诇 讚讛讻' 讚讜诪讬讗 讚讘砖专讜 讘注讬' 讚讻讜诇讜 诪讗讘专讗讬 讗讻诇 诇砖讜谉 砖讛讜讗 讘转讜讱 讛驻讛 讜讻谉 砖讬谞讬诐 诇讗 讘注讬 砖讬讘讗 讘讛诐 诪讬诐 讗诇讗 诇注谞讬谉 讟讜诪讗讛 讘专 谞讙讬注讛 讛讜讗 讻讬讜谉 砖诇驻注诪讬诐 讛讜讗 诪讜爪讬讗 诇砖讜谞讜 诇讞讜抓:



讚讗诪专 讬' 讝讬专讗 讻诇 讛专讗讜讬 诇讘讬诇讛 注讬拽专 诪讬诇转讬讛 讘驻' 讛诪谞讞讜' 讜讛谞住讻讬诐 讚转谞谉 讛专讬 注诇讬 住' 讜讗' 诪讘讬讗 住' 讘讻诇讬 讗' 讜讗' 讘讻诇讬 讗讞专 讜诪住' 讘讙诪专讗 诪砖讜诐 讚住' 谞讘诇诇讬诐 讜住' 讜讗' 讗讬谉 谞讘诇诇讬诐 讜驻专讬讱 讻讬 讗讬谉 谞讘诇诇讬诐 诪讗讬 讛讜讬 讜讛转谞谉 讗诐 诇讗 讘诇诇 讻砖专 讗"专 讝讬专讗 讜讻讜' 转讬' 诪讗讬 驻专讬讱 讗诐 诇讗 讘诇诇 讻砖专 谞讛讬 讚讘诇讬诇讛 诇讗 诇讬注讻讘讗 诪"诪 诪爪讜讛 诇讘诇讜诇 讜爪专讬讱 砖讬讘讬讗 讘讘' 讻诇讬诐 讻讚讬 砖讬讜讻诇 诇讘诇讜诇 讻讬讜谉 讚讘住转诐 谞讚专 讜讬"诇 讚讛讱 住讬驻讗 讚住' 讜讗' 拽讗讬 讗讛讱 诪转谞讬' 讚诪转谞讚讘 讗讚诐 诪谞讞讛 砖诇 住' 注砖专讜谉 讜诪讘讬讗 讘讻诇讬 讗' 讜讗诐 讗诪专 讛专讬 注诇讬 砖诇 住' 讜讗' 讜讻讜' 讻诇讜诪专 诪谞讞讛 砖诇 住' 讜讗' 讜讻讬讜谉 砖讛讝讻讬专 诪谞讞讛 砖诇 住' 讜讗' 住讚"讗 诇拽专讘谉 讘讻诇讬 讗' 讗讬讻讜讬谉 讜讻讗诇讜 讗诪专 诇讛讘讬讗 讘讻诇讬 讗' 讚讛讗 诇讗 诪爪讬 诇讛讘讬讗谉 讘讘' 讻诇讬诐 讚砖驻讬专 讟驻讬 讚谞讬讬转讬 讘讻诇讬 讗' 讜讘诇讗 讘诇讬诇讛 诇讛讻讬 驻专讬讱 讜讛转谞谉 讗诐 诇讗 讘诇诇 讻砖专:

讻转谞讗讬 讜诪注讜讱 讜讻转讜转 讜谞转讜拽 讜讻专讜转 讻讜诇谉 讘讘讬爪讬诐 驻讬' 讻诇 讗诇讛 讛讞诇讜拽讜转 讗讬谞谉 讗诇讗 讻砖诇讗 转诇砖 讛讘讬爪讬诐 诇讙诪专讬 砖讗诐 转诇砖谉 讜讞转讻谉 讗驻讬' 讘讘讬爪讛 讗讞转 讛讜讬 诪讜诐 讻诇 砖讻谉 讘砖转讬诐 讻讚转谞谉 讘驻' 注诇 讗诇讜 诪讜诪讬谉 讗讬谉 诇讜 讘讬爪讬诐 讗讬谉 诇讜 讗诇讗 讘讬爪讛 讗讞转 讻讜' 讜讛讻讗 讘诪注讜讱 讜讻转讜转 讜谞转讜拽 讜讻专讜转 驻诇讬讙讬 诪注讜讱 讜讻转讜转 讛讜讗 砖诪讬注讻谉 讘讬讚讜 讜砖讬讘专诐 讜讻讬转转诐 讜讛谞讬讞诐 讘诪拽讜诪谉 讜讛诐 谞拽诪讟讬诐 讜谞讻讜讜爪讬诐 讜讗讬谞诐 转诇讜讬讬谉 讻讚诪注讬拽专讗 讜谞转讜拽 讜讻专讜转 讛讜讗 砖转诇砖谉 诪诪拽讜诐 讞讘讜专谉 讜讛讬谞讬讞诐 讘讻讬住 讜讛谉 转诇讜讬讬谉 讜诪讚讜诇讚诇讬谉 讬讜转专 诪讚诪注讬拽专讗 讜讘讛讗 驻诇讬讙讬 讛谞讬 转谞讗讬 讗讬 讞砖讬讘讬 讛谞讬 讘讬爪讬诐 诪讜诪讬谉 砖讘讙诇讜讬 讗讬 诇讗 讚诇讙讘讬 诪讜诪讬谉 讘注讬谞谉 诪讜诪讬谉 砖讘讙诇讜讬 讜讛讻讗 诪驻专砖 讛转诐 驻诇讜讙转讬讬讛讜 讘驻' 注诇 讗讬诇讜 诪讜诪讬谉 讗诇讗 讛讻讗 讘诪讜诪讬谉 砖讘讙诇讜讬 讛讻讬 诪驻专砖 住转诐 驻诇讜讙转讬讬讛讜 驻诇讙讬 驻讬' 讗讬 讞砖讬讘讬 讛谞讬 讙讘讬 讘讬爪讬诐 诪讜诪讬谉 砖讘讙诇讜讬 讗讬 诇讗 讚专' 讬讛讜讚讛 住讘专 诪注讜讱 讜讻转讜转 讛讜讬 诪讜诪讗 讚讻讜讜讬爪讗谉 驻讬' 砖注讻砖讬讜 讛诐 谞讻讜讜爪讬诐 讜谞拽诪讟讬诐 讬讜转专 诪诪讛 砖讛讬讜 讘专讗砖讜谞讛 讜谞专讗讛 诇注讬谉 讛讜讗 讛讬诇讻讱 诪讜诪讬谉 砖讘讙诇讜讬 讛谉. 谞转讜拽 讜讻专讜转 讛讜讬 诪讜诪讗 讚转诇讬讗谉 驻讬' 讬讜转专 讛谉 诪讚讜诇讚诇讬谉 讜转诇讜讬讬谉 诪诪讛 砖讛讬讜 讘专讗砖讜谞讛 讜专' 讗诇讬注讝专 住讘专 诪注讜讱 讜讻转讜转 诇讗 讛讜讬 诪讜诪讗 讚诪注讬拽专讗 谞诪讬 讝讬诪谞讬谉 讚讻讜讜讬爪讗谉 驻讬' 讬砖 讘讛诪讛 砖讘讬爪讬讛 讻讜讜爪讜转 讜讗讬谞谉 转诇讜讬讜转 讻诇 讻讱 讘诇讗 砖讜诐 诪讬注讜讱 讛诇讻讱 诇讗 讞砖讜讘 诪讜诐 砖讘讙诇讜讬 谞转讜拽 讜讻专讜转 诇讗 讛讜讬 诪讜诪讗 讚诪注讬拽专讗 谞诪讬 讝讬诪谞讬谉 讚转诇讬讗谉 驻讬' 讬砖 讘讛诪讛 砖讘讬爪讬讛 诪讚讜诇讚诇讜转 讜转诇讜讬讜转 讬讜转专 诪讞讘专转讛 讜专' 讬讜住讬 住讘专 诪注讜讱 讜讻转讜转 讛讜讬 诪讜诪讗 讚讛讗 诇讬转谞讛讜 驻讬' 讗讬谉 讛讘讬爪讬诐 讘注讬谉 讻诪讜 砖讛讬讜 砖讛专讬 诪讬注讻谉 讜讻讬转转谉 讜讛诇讻讱 讻诪讗谉 讚转诇砖讬谞讛讜 诇讙诪专讬 讚诪讜 讜讛讜讬 诪讜诪讗:



谞转讜拽 讜讻专讜转 诇讗 讛讜讬 诪讜诪讗 讚讗讬转谞讛讜. 驻讬' 讻讬讜谉 砖讛讘讬爪讬诐 讘注讬谉 讗注"驻 砖转诇砖谉 诪诪拽讜诐 讞讬讘讜专谉 诇讗 讛讜讬 诪讜诪讗 讜讗注"驻 砖谞住转专住讛 讛讘讛诪讛 讘讻讱 讗讬谉 讝讛 诪讜诐 讙诇讜讬 讗诇讗 诪讜诐 砖讘住转专 讜讗讬谞讜 驻讜住诇 讜讻诪讜 砖诪爪讗谞讜 诇讙讘讬 诪讜诪讬 讛讘讻讜专 讚注讚 讻讗谉 诇讗 驻诇讬讙 讗诇讗 讘讛谞讬 讗讘诇 讗诐 讞转讱 讛讘讬爪讬诐 讜讛讻讬住 砖谞专讗讛 诪拽讜诪诐 讞住专 讛讜讬 诪讜诪讗 讛讻讬 谞诪讬 讬砖 诇谞讜 诇驻专砖 讙诐 讘住讬专讜住 讚注讘讚 讚驻诇讬讙讬 转谞讗讬 讚诇注讬诇 讚讛讗 讻转谞讗讬 讗诪专讬谞谉 诇诪讬诪专讗 讚驻诇讜讙转讗 讚讛转诐 讻驻诇讜讙转讗 讚讛讻讗 讛讬讗 砖讗诐 讞转讱 讛讘讬爪讬诐 砖诇 注讘讚 注诐 讛讻讬住 砖诇讛谉 砖谞专讗讛 诪拽讜诪谉 讞住专 诇讬讻讗 诪讗谉 讚驻诇讬讙 讚诪讜诪讬谉 砖讘讙诇讜讬 讛谉 讜讗谞谉 诇讗 讬诇驻讬谞谉 诪砖谉 讜注讬谉 讗诇讗 诪讜诪讬谉 砖讘讙诇讜讬 讜讗讬谞谉 讞讜讝专讬谉 讜讛谞讬 谞诪讬 讛讻讬 讛讜讬 讗诇讗 讘住讬专讜住 驻诇讬讙讬 讜诇砖讜谉 住讬专讜住 谞诪讬 讛讻讬 诪砖诪注 砖讗讬谉 讛讞住专讜谉 谞讬讻专 讘讜 讻诇 讻讱 讗诇讗 砖住讬专住讜 注"讬 诪讬注讜讱 讜讻转讜转 讜谞转讜拽 讜讻专讜转. 讜谞专讗讛 诇讬 讚讻诇 讛诪讜诪讬谉 砖砖谞讜 讞讻诪讬诐 诇讙讘讬 讘讻讜专 讘讻讜诇谉 注讘讚 讬讜爪讗 讘讛谉 诇讞专讜转 砖讛专讬 诪讚专砖 讗讞讚 讜诇砖讜谉 讗讞讚 讚专砖讜 讞讻诪讬诐 讘砖谞讬讛诐 讚讛讻讗 讙讘讬 注讘讚 讻诇诇 讜驻专讟 讜讻诇诇 讜讚专砖谞讜 讗讬 讗转讛 讚谉 讗诇讗 讻注讬谉 讛驻专讟 诪讛 讛驻专讟 诪驻讜专砖 诪讜诪讬谉 砖讘讙诇讜讬 讜讗讬谞谉 讞讜讝专讬谉 讗祝 讻诇 诪讜诪讬谉 砖讘讙诇讜讬 讜讗讬谞谉 讞讜讝专讬谉 讜讛讻讬 讚专砖讬谞谉 谞诪讬 诇讙讘讬 诪讜诪讬 讘讻讜专 讘专讬砖 驻专拽 注诇 讗诇讜 诪讜诪讬谉 讚诪拽砖讬 转诇诪讜讚' 讛转诐 讗诪讗讬 驻住诇讬 讻诇 讛谞讬 诪讜诪讬谉 驻住讞 讜注讜专 讻转讬讘 讜诪讛讚专 讻转讬讘 讻讬 讬讛讬讛 讘讜 诪讜诐 讻诇 诪讜诐 讜诪拽砖讛 讜讗讬诪讗 讻讬 讬讛讬讛 讘讜 诪讜诐 讻诇诇 驻住讞 讗讜 注讜专 驻专讟 讻诇诇 讜驻专讟 讗讬谉 讘讻诇诇 讗诇讗 诪讛 砖讘驻专讟 驻住讞 讜注讜专 讗讬谉 讗讞专 诇讗. 讜诪讛讚专 讻诇 诪讜诐 专注 讞讝专 讜讻诇诇. 讻诇诇 讜驻专讟 讜讻诇诇 讗讬 讗转讛 讚谉 讗诇讗 讻注讬谉 讛驻专讟 诪讛 讛驻专讟 诪驻讜专砖 诪讜诪讬谉 砖讘讙诇讜讬 讜讗讬谞谉 讞讜讝专讬谉 讗祝 讻诇 诪讜诪讬谉 砖讘讙诇讜讬 讜讗讬谞谉 讞讜讝专讬谉 讗讬 诪讛 讛驻专讟 诪驻讜专砖 诪讜诪讬谉 砖讘讙诇讜讬 讜讘讟诇 诪诪诇讗讻转讜 讜讗讬谞谉 讞讜讝专讬谉 讗祝 讻诇 诪讜诪讬谉 砖讘讙诇讜讬 讜讘讟诇 诪诪诇讗讻转讜 讜讗讬谞谉 讞讜讝专讬谉 讗诇诪讛 转谞谉 谞驻讙诪讛 讗讝谞讜 诪谉 讛住讞讜住 讗讘诇 诇讗 诪谉 讛注讜专 讜诪讛讚专 讻诇 诪讜诐 专注 专讬讘讜讬讗 讛讜讗 讻讜'. 讛谞讛 讻诪讜 砖讚专砖谞讜 诇讙讘讬 注讘讚 讻讱 讚专砖谞讜 诇讙讘讬 讘讻讜专. 讗"讻 讗诐 讞转讱 专讬住 讛注讬谉 砖诇 注讘讚 讗讜 讗诐 讞转讱 砖驻转讜 讗讜 讘讬爪讬讜 讚讛讜讬 诪讜诐 砖讘讙诇讜讬 讜讗讬谞讜 讞讜讝专 讛讻讬 谞诪讬 讚注讘讚 讬讜爪讗 讘讛谉 诇讞讬专讜转. 讜讝讛 砖砖谞讜 讞讻诪讬诐 注砖专讬诐 讜讗专讘注讛 专讗砖讬 讗讬讘专讬诐 诇讗 谞砖谞讜 讗诇讗 诇讙讘讬 爪专注转 砖讛谉 诪砖讜驻注讬诐 讘专讗砖讬讛谉 讜讗讬谉 讛谞讙注 谞专讗讛 讘讛谉 讻讗讞转 砖讗讬谉 讘专讗砖讬讛谉 专讜讞讘 讻讙专讬住 讗讘诇 专讬住 讛注讬谉 讜讛砖驻讛 讜讛讘讬爪讬诐 讗讬谞谉 诪砖讜驻讬诐 讜诪讬讟诪讗讬谉 讛谉 讘谞讙注讬诐 讜讻砖讗讜诪专 讛转谞讗 讜讘讻讜诇谉 注讘讚 讬讜爪讗 讘讛谉 诇讞讬专讜转 诇诪讬诪专讗 讚诇讗讜 讚讜拽讗 砖谉 讜注讬谉 讚讻转讬讘讬 讗诇讗 讙诐 讘讛谞讬 谞诪讬 讬讜爪讗讬谉 讜讛讜讗 讛讚讬谉 讘讚讜诪讬谉 诇讛谉 讻讙讜谉 专讬住 讛注讬谉 讜讛砖驻讛 讜讛讘讬爪讬诐 讜诇注讬诇 谞诪讬 讚讗讬讬转讬谞谉 转谞讗 讬讜爪讗讬谉 讘砖谉 讜注讬谉 讜专讗砖讬 讗讬讘专讬谉 诇讗 转谞讗 讻"讚 专讗砖讬 讗讬讘专讬谉 讗诇讗 住转诐 拽转谞讬 诇诪讬诪专讗 讚讘讻讜诇讛讜 谞驻讬拽 转讚注 讚讛讻讬 讛讜讗 讚讛讗 讗诪专谉 诇注讬诇 转诇砖 讘讝拽谞讜 讜讚诇讚诇 讘讜 注爪诐. 注讘讚 讬讜爪讗 讘讜 诇讞讬专讜转 砖"诪 讚诇讗讜 讚讜拽讗 讻"讚 专讗砖讬 讗讬讘专讬诐 讘注讬谞谉 讗诇讗 讻诇 讛诪谞讜讬讬谉 诇讙讘讬 讘讻讜专 讛谉 诪谞讜讬讬诐 讙诐 诇讙讘讬 注讘讚 讜讛讗讬 讚谞拽讟 专讗砖讬 讗讬讘专讬诐 诇诪讬诪专讗 讚讘注讬谞谉 诪讜诪讬谉 砖讘讙诇讜讬 讜专讗砖讬 讗讬讘专讬诐 讛谉 诪讜诪讬谉 砖讘讙诇讜讬 诇诪注讜讟讬 砖讗诐 讞住专 诪诪谞讜 讗讬讘专讬诐 讜讗讬谞谉 讘讙诇讜讬 砖讗讬谞讜 讬讜爪讗 讘讛谉 诇讞讬专讜转 讻讙讜谉 讻诇 讗讜转谉 砖诪谞讜 讞讻诪讬诐 讘驻"拽 讚讗讛诇讜转 专诪"讞 讗讬讘专讬诐 讘讗讚诐 砖诇砖讬诐 讘驻讬住转 讛专讙诇 砖诇砖讬诐 讘驻讬住转 讛讬讚 转砖注讛 讘专讗砖 讻讜' 讗诐 讞讬住专 诪诪谞讜 讗讘专 诪讗讜转诐 讛讜讬 诪讜诐 砖讘住转专 讜诇讗 讛讜讬 诪讜诐 讙诇讜讬 讗诇讗 专讗砖讬 讗讬讘专讬诐 讜讛"讛 讙诐 诇讙讘讬 讘讻讜专 讜讛讗讬 讚讘注讬 专讘 讗讞讚讘讜讬 讛转诐 讬砖 诪讞讜住专 讗讘专 诪讘驻谞讬诐 讗讬 诇讗 诇讗讜 诇诪讬驻拽 讘讬讛 诇讞讜诇讬谉 拽讗 诪讘注讬' 诇讬讛 讚讜讚讗讬 诇讗 谞驻讬拽 诇讞讜诇讬谉 讗诇讗 讘诪讜诐 砖讘讙诇讜讬 讗诇讗 诇讗驻住讜诇讬' 诪注诇 讙讘讬 讛诪讝讘讞 拽讗诪讘注讬' 诇讬' 讚讛讻讬 讙专住讬谞谉 讛转诐 讘讛诇讻讜转 (讞讬讟讬谉) [讞讟讗讜转] 讛讞讬爪讜谞讬转 讘注讬 专讘 讗讞讚讘讜讬 讘专 讗诪讬 讬砖 诪讞讜住专 讗讘专 诪讘驻谞讬诐 讗讬 诇讗 诇诪讗讬 讗讬 诇讘讻讜专 驻住讞 讜注讜专 讻转讬讘, 驻讬' 讚讘注讬谞谉 诪讜诪讬谉 砖讘讙诇讜讬, 讻讬讜爪讗 讘讛谉 讻讚讗诪专谉 诇注讬诇 讗讬 诇拽讚砖讬诐 注讜专转 讗讜 砖讘讜专 讻转讬讘 讜诪讛讚专 诇讗讬砖转讞讜讟讬 讜诇讗转驻专讜拽讬 诇讗 诪讘注讬' 诇谉 驻讬专砖 讚讜讚讗讬 讗讘专 砖讘驻谞讬诐 诇讗 讞砖讬讘 诪讜诐 讻讬 拽讗 诪讘注讬' 诇谉 诇讗讬驻住讜诇讬 诪注诇 讙讘讬 讛诪讝讘讞 诪讗讬 转诪讬诐 讬讛讬讜 诇专爪讜谉 讻转讬讘 转诪讬诐 讗讬谉 讘注诇 诪讜诐 诇讗 讗驻讬' 诪讘驻谞讬诐 讗讜 讚讬诇诪讗 转诪讬诐 讬讛讬 诇专爪讜谉 讻诇 诪讜诐 诇讗 讬讛讬讛 讘讜 诪讛 诪讜诐 诪讗讘专讗讬 讗祝 讞住专讜谉 谞诪讬 诪讗讘专讗讬 讗诇诪讗 讗讬谉 诪讜诐 讞砖讜讘 讙讘讬 讘讻讜专 讗诇讗 诪讜诐 砖讘讙诇讜讬 讜谞专讗讛 诇讬 讚诇讗讜 讚讜拽讗 讘讞住专讜谉 讗讘专 讬讜爪讗 讛注讘讚 诇讞讬专讜转 讗诇讗 讙诐 讗诐 谞驻讙诐 讗讜 谞住讚拽 讗讜 谞讬拽讘 讜讛讜讗 诪讜诐 拽讘讜注 讬讜爪讗 诇讞讬专讜转 砖讻诇 诪讛 砖砖谞讬谞讜 诇讙讘讬 讘讻讜专 谞驻讙诪讛 讗讝谞讜 谞住讚拽讛 谞讬拽讘讛 专讬住 砖诇 注讬谉 砖谞讬拽讘 砖谞驻讙诐 砖谞住讚拽 讞讜讟诪讜 砖谞讬拽讘 砖谞驻讙诐 砖谞住讚拽 砖驻转讜 砖谞拽讘讛 砖谞驻讙诪讛 讜砖谞住讚拽讛 讘讻诇 讗诇讜 讛注讘讚 讬讜爪讗 诇讞讬专讜转 讜讗讬谉 诇讞诇拽 讘讬谞讬讛诐 砖讛专讬 诪讚专砖 讗讞讚 讚专砖讜 讞讻诪讬诐 讘砖谞讬讛诐 讜讘诇砖讜谉 讗讞讚 诇讗诪专 讘砖谞讬讛诐 讚讘注讬谞谉 诪讜诪讬谉 砖讘讙诇讜讬 讜讗讬谞诐 讞讜讝专讬谉 讜讗"讻 讻诇 讗讜转诐 砖讛谉 讞砖讜讘讬谉 诪讜诪讬谉 砖讘讙诇讜讬 诇讙讘讬 讘讻讜专 讛谉 讞砖讜讘讬谉 诇讙讘讬 注讘讚. 讜诪爪讗转讬 砖讙诐 讘转讜住驻讜转 砖诇 讘讻讜专讜转 谞转拽砖讜 讘讬讜转专 讘讝讛 讛注谞讬谉 讜讻讱 讻转讘 砖诐 拽砖讬讗 诇专' 讛讜讗讬诇 讜讛讚专砖讜转 砖讜讜转 讘讛讜 诪讗讬 砖谞讗 讛讻讗 讚诪专讘讬谞谉 讗驻讬' 专讬住 砖诇 注讬谉 砖谞讬拽讘 诪讛讗讬 专讬讘讜讬讗 讜讛转诐 诇讗 拽讗诪专讬谞谉 讛讻讗 讚讛讗 拽讗 讞砖讬讘 讛转诐 讻"讚 专讗砖讬 讗讬讘专讬诐 砖注讘讚 讬讜爪讗 讘讛谉 诇讞讬专讜转 讜拽讗 讞砖讬讘 讛注讬谞讬诐 讜诪砖诪注 讚注讬谞讬诐 讗讬谉 专讬住 诇讗 讛讻讗 谞驻讙诪讛 讗讝谞讜 讛讜讬 诪讜诪讗 讜讙讘讬 注讘讚 诇讗 讛讜讬 诪讜诪讬 讚讗讬 讗诪专' 讛讜讬 诪讜诪讬 讗"讻 诇讬讞砖讘讛 讙讘讬 讙' 驻讙讬诪讜转 讚讞砖讬' 讘驻"拽 讚讞讜诇讬谉 讚讛讗 讞砖讬讘 转专转讬 驻讙讬诪讜转 讗讜讝谉 讘讘讻讜专 讜驻讙讬诪转 诪讜诐 讜讘拽讚砖讬诐 讜讻诇 砖讻谉 砖讬砖 诇讜 诇讞砖讜讘 注讘讚 讻讜' 注讜讚 讬砖 诇转专抓 讚砖讗谞讬 讛讻讗 讙讘讬 诪讜诪讬 讘讻讜专 讚专讘讜讬讗 谞讻转讘 讘诇砖讜谉 讻诇 诪讜诐 专注 讗讘诇 讛转诐 诇讗 讻转讘 讻讬 讛讗讬 讙讜讜谞讗 讘专讬讘讜讬讬讗. 讜讗讬谞讛 谞专讗讛 诇讬 诪讛 砖转讬专抓 讚讗注"讙 讚诇讗 讻转讘 讘讬讛 讻诇 讙讘讬 注讘讚 讛讗 讗诪专讬谞谉 诇讞驻砖讬 讬砖诇讞谞讜 专讬讘讜讬讬讗 讛讜讗 讜诇讗 讚专砖讬谞谉 讘讻诇诇 讜驻专讟 讜讻诇诇 讗诇讗 讘专讬讘讜讬 讜诪讬注讜讟 讜专讬讘讜讬 讜讗讬谉 诇讞诇拽 讘讬谉 注讘讚 诇讘讻讜专 讻诇诇 讗诇讗 讚讬谉 讗讞讚 诇讛谉. 讜诪讗讬 讚拽砖讬讗 诇讬讛 讗诪讗讬 诇讗 讞砖讘讬 讙讘讬 讙' 驻讙讬诪讜转 讛讗 诇讗 拽砖讬讗 讚讻讬讜谉 讚讞砖讬讘 驻讙讬诪讜转 讗讜讝谉 讘讘讻讜专 讛"讛 诇驻讙讬诪讜转 讗讜讝谉 讘注讘讚 讚诪讚专砖 讞讚 讚专砖讬谞谉 讘转专讜讜讬讬讛讜. 讜驻讙讬诪讜转 诪讜诐 讘拽讚砖讬诐 讚拽讞砖讬讘 诇讗砖诪讜注讬谞谉 讚讘讬转 讛注专讜讛 砖诇 谞拽讘讛 谞诪讬 驻讙讬诪转讛 讘讻诇 讚讛讜 讻讚驻讬专砖 讛诪讜专讛 讛转诐. 讛诇讻讱 讗讬谉 诇讞诇拽 讘讬谉 诪讜诪讬 注讘讚 诇诪讜诪讬 讛讘讻讜专 转讚注 讚讛讻讬 讛讜讗 讚讛讗 讻讬 讛讜讛 住讘专讬' 讚讗诪专 专讘讬 住讬专讜住 讗讬谉 诇砖讜谉 诇讗 专诪讬谞谉 注诇讬讛 诪讗讬 讚转谞讬讗 专' 讗讜诪专 专讜讘 讛诪讚讘专 砖讘诇砖讜谞讜 讚讗诇诪讗 诇砖讜谉 讛讜讬 讙诇讜讬 诇注谞讬谉 讘讻讜专 讜驻专拽讬谞谉 讗诇讗 专讘讬 讗讜诪专 住讬专讜住 讜讻"砖 诇砖讜谉 讜诇讗 专爪讛 诇讜诪专 讚砖讗谞讬 注讘讚 诪讘讻讜专 砖"诪 讚讻诇 诪讗讬 讚讞砖讬讘 诪讜诐 讙诇讜讬 诇讙讘讬 讘讻讜专 诇讬砖讞讟 注诇讬讜 讘诪讚讬谞讛 讞砖讬讘 谞诪讬 诪讜诐 讙讘讬 注讘讚 诇爪讗转 讘讜 诇讞专讜转 注讜讚 专讗讬转讬 砖诪拽砖讬诐 砖诐 讗诪讗讬 诇讗 讛讜讜 驻住讞 讗讜 注讜专 砖谞讬 讻转讜讘讬诐 讛讘讗讬诐 讻讗讞讚 讜诇讗 谞讚专砖讬谞讛讜 讘讻诇诇 讜驻专讟 讜讻诇诇 讚讛讻讬 诪砖诪注 讘拽讚讜砖讬谉 讚讗讬 诇讗讜 讚爪专讬讻讬 砖谉 讜注讬谉 诇讗 讛讜讛 讚专讬砖 诇讛讜 讘讻诇诇 讜驻专讟 讜讻诇诇. 讜谞专讗讛 诇讬 诇转专抓 讚讜拽讗 讻讬 讛讜讛 讘注讬谞谉 诇诪讚专砖 砖讗专 讗讬讘专讬诐 诪砖谉 讜注讬谉 讘诪讛 诪爪讬谞讜 讜诇讗 讛讬讬谞讜 住讘讜专讬诐 讚讗讬讻讗 讻诇诇 讘讛讗讬 拽专讗 讛讜讛 诪拽砖讬谞谉 讚讛谉 砖谞讬 讻转讜讘讬' 讛讘讗讬诐 讻讗讞讚 讗讘诇 讻砖讞讝专谞讜 诇讜诪专 讜讻讬 讬讻讛 讛讜讬 讻诇诇 讜讻谉 诇讞驻砖讬 讬砖诇讞谞讜 讗讬谉 诇讛拽砖讜转 讻讱 讚讻诪讛 讻诇诇讬 讜驻专讟讬 讚专砖讬' 讘讻讬 讛讗讬 讙讜讜谞讗 讜讗注"讙 讚驻专讟讬 讛讜讬 讟讜讘讗 讻诪讜 讜谞转转 讛讻住祝 讘讻诇 讗砖专 转讗讜讛 谞驻砖讱 讻诇诇 讘讘拽专 讘爪讗谉 讘讬讬谉 讜讘砖讻专 驻专讟 讘讻诇 讗砖专 转砖讗诇讱 谞驻砖讱 讞讝专 讜讻诇诇 讜讻谉 注诇 讻诇 讚讘专 驻砖注 注诇 砖讜专 注诇 讞诪讜专 注诇 砖讛 注诇 砖诇诪讛 注诇 讻诇 讗讘讬讚讛 讜讛专讘讛 讻讬讜爪讗 讘讛诐 讜讛讗讬 讚诇讗 诪拽砖讬谞谉 讘讘讻讜专讜转 讻讚讗拽砖讬谞谉 讛讻讗 诪砖讜诐 讚讛转诐 诪驻讜专砖 讛讻诇诇 讻讬 讬讛讬讛 讘讜 诪讜诐 讻诇诇 讜诪砖诪注 讻诇 诪讜诐 讜讗讬谉 讗谞讜 爪专讬讻讬谉 诇讚专讜砖 诪讛 诪爪讬谞讜 讗讘诇 讛讻讗 讚讛讜讬 住讘专讬谞谉 讚诇讬讻讗 讻诇诇讗 讗诇讗 诪讛 诪爪讬谞讜 讚讜专砖 讗拽砖讬谞谉 诇讬讛 讚讛讜讜 砖谞讬 讻转讜讘讬诐 讛讘讗讬诐 讻讗讞讚 讜讗注"讙 讚讻讬 讗讬讻讗 驻专讟讬 讟讜讘' 讚专砖讬谞谉 诇讛讜 讜讗诪专讬谞谉 讻诇 讛谞讬 驻专讟讬 诇诪讛 诇讬 讻讚讚专砖讬谞谉 讘住驻专讬 诇讻诇 讛谞讬 驻专讟 讚诪注砖专 讜讻讚讗诪专讬谞谉 讘驻专拽 讗诇讜 诪爪讬讗讜转 讜讘专讬砖 驻' 诪专讜讘讛 诪"诪 讗讬谉 诇讛拽砖讜转 讚讬讛讬讜 砖谞讬 讻转讜讘讬诐 讛讘讗讬谉 讻讗讞讚 讜诇讗 讬诇诪讚讜 诇讗讞专讬诐 砖讛专讬 诇讗 讛诐 诪诇诪讚讬诐 注诇 讗讞专讬诐 讻诇诇 讗诇讗 讛讻诇诇 诪诇诪讚 注诇讬讛诐 讜讛驻专讟讬诐 讗讬谞谉 讘讗讬诐 讗诇讗 诇诪注讟 砖诇讗 转专讘讛 诪谉 讛讻诇诇 讛讗讞专讜谉 讻诇 讚讘专 讗诇讗 讛讚讜诪讛 诇驻专讟 讗讘诇 讻讬 讚专砖讬谞谉 诪讛 诪爪讬谞讜 砖讗转讛 专讜爪讛 诇讛讘讬讗 讗讞专讬诐 诪讛诐 讘诪讛 诪爪讬谞讜 讛转诐 讜讚讗讬 讬砖 诇讜诪专 砖讛谉 砖谞讬 讻转讜讘讬诐 讛讘讗讬诐 讻讗讞讚 讜讗讬谉 诪诇诪讚讬诐. 讜讗讬 拽砖讬讗 讛讬讻讬 讗诪专讬谞谉 讘讘讻讜专讜转 讚讻诇 诪讜诐 专注 专讬讘讜讬讗 讛讜讗 讜诇讗 讻诇诇 讜讛讗 讙讘讬 诪注砖专 讚讻转讬讘 讻诇 讜讚专砖讬谞谉 诇讬讛 讘讻诇诇讬 讜驻专讟讬. 转砖讜讘讛 讛讻讬 诪拽砖讛 谞诪讬 讘砖讬诇讛讬 驻专拽 砖讜专 砖谞讙讞 讜讘专讬砖 驻专拽 诪专讜讘讛 讜诪讛讚专 讚讻诇 专讬讘讜讬讬讗 讜讘讻诇 讻诇诇讗:





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 专讘讬 诪讚诪讛 诇讬讛 诇讟讜诪讗讛 讜讗"转 讻讜' 讚注"讻 诇讬讻讗 诇讚诪讜讬讬 诇讟讘讬诇讛 砖讛专讬 砖谉 讜注讬谉 讻讜' 注讻"诇 讜讬砖 诇讚拽讚拽 诇专讘谞谉 讚驻诇讬讙讬 注诇讬讛 讚专讘讬 讘专讗砖讬 讗讘专讬诐 讜诪讚诪讜 诇讛讜 诇讟讘讬诇讛 讚讛讜讛 讛诇砖讜谉 讻讟诪讜谉 讻诪讜 讘讛讝讗讛 转拽砖讬 诇讛讜 砖讛专讬 砖谉 讜注讬谉 讚讛讜讛 讙诇讜讬 诇注讘讚 讻讜' 讜诇讙讘讬 讟讘讬诇讛 讛讜讛 讻讟诪讜谉 讜讬砖 诇讬讬砖讘 讚讜讚讗讬 诇专讘谞谉 讚讛讝讗讛 诇讟讘讬诇讛 诪讚诪讬谞谉 诇注谞讬谉 专讗砖讬 讗讘专讬诐 谞诪讬 诇讙讘讬 诇砖讜谉 诇讟讘讬诇讛 诪讚诪讬谞谉 讚讛讜讬 讻讟诪讜谉 讜讘砖谉 讜注讬谉 讚讜拽讗 讛讗 讙诇讬 拽专讗 讘注讘讚 讚讛讜讬 讻讙诇讜讬 讜诇讗 诪讚诪讬谞谉 诇讬讛 诇讟讘讬诇讛 讗讘诇 诇专讘讬 讻讬讜谉 讚讛讝讗讛 讙讜驻讛 诇讗 诪讚诪讬谞谉 诇讟讘讬诇讛 讗诇讗 诇讟讜诪讗讛 讗讬转 诇谉 诇诪讬诪专 谞诪讬 讻讬讜谉 讚诇讙讘讬 讚砖谉 讜注讬谉 诇讙讘讬 注讘讚 讛讜讬 讙诇讜讬 讜诇讗 诪讚诪讬谞谉 诇讬讛 诇讟讘讬诇讛 讙讘讬 诇砖讜谉 谞诪讬 诇讗 诪讚诪讬谞谉 诇讬讛 诇讟讘讬诇讛 讗诇讗 诇讛讝讗讛 讜诇讟讜诪讗讛 讚讟驻讬 诪住转讘专 诇讚诪讜讬讬 讘注讘讚 诇讻讜诇讬 诪诇转讗 诇讛讝讗讛 讜诇讟讜诪讗讛 诪诪讛 砖谞讗诪专 诇讞爪讗讬谉 诇讚诪讜讬讬 讘注讘讚 讘砖谉 讜注讬谉 诇讛讝讗讛 讜诇讟讜诪讗讛 讻讚讙诇讬 拽专讗 讜讘诇砖讜谉 诇讟讘讬诇讛 讜讘讛讻讬 谞讬讞讗 讚拽砖讬讗 诇谉 讗诪讗讬 诇讗 驻诇讬讙讬 谞诪讬 讘讛讝讗讛 讘砖谉 讜注讬谉 讚诪讗谉 讚诪讚诪讬 诇讬讛 诇讟讜诪讗讛 讛讜讬 讻讙诇讜讬 讜诪讗谉 讚诪讚诪讬 诇讬讛 诇讟讘讬诇讛 讛讜讬 砖谉 讜注讬谉 讻讟诪讜谉 讚讬"诇 诇专讘谞谉 讚诪讚诪讬 诇讛 谞诪讬 诇讟讘讬诇讛 诪"诪 讻讬讜谉 讚讘注讘讚 讙诇讬 诇谉 拽专讗 讘砖谉 讜注讬谉 讚诇讬讻讗 诇讚诪讜讬讬 诇讟讘讬诇讛 讛"谞 讗讬转 诇谉 诇诪讬诪专 讘讛讝讗讛 讜讚讜"拽:





讞讻诪转 砖诇诪讛

讙诪' 讗诪专 专讘 讞住讚讗 讜讛讜讗 砖谞住驻专转 讻讜' 讻爪"诇:





专砖"砖

讙诪专讗 讜诪砖谞讛 诇讗 讝讝讛 诪诪拽讜诪讛. 注讬' 讘诪讛 砖爪讬讬谞转讬 诇注讬诇 (讬讘) 讘专砖"讬:



砖诐 专讘讬 住讘专 讜讛讝讛 讛讟讛讜专 注讛"讟 讻讜' 讜讞讟讗讜. 诪砖诪注 讚讚专讬砖 诪讬转讜专讗 讚讜讞讟讗讜 讚讗诇"讻 讛讜讛 讚专讬砖 诪讜讛讝讛. 讜讛讗 讚讚专讬砖 诇拽诪谉 (住讘) 诪讬谞讬' 诇转专讜诪讛 讛讜讗 诪讬转讜专 讚讘讬讜诐 讛砖讘讬注讬:



专砖"讬 讚"讛 讗讬谉 诪讟诪讗讬谉 诪砖讜诐 诪讞讬讛. 砖诐 讗讞讚 诪谉 讛谞讙注讬诐 讻讜'. 砖诪讜转 讛谞讙注讬诐 讗讬谞谉 讗诇讗 讚' 讘讛专转 讜转讜诇讚转讛 砖讗转 讜转讜诇讚转讛. 讜诪讞讬讛 讗讬谞讛 讗诇讗 住讬' 讟讜诪讗讛 讘讛谉 讻诪讜 砖注专 诇讘谉 讜驻砖讬讜谉:



讘讗"讚 讜讻转讬讘 讘讛 诇讻诇 诪专讗讛 讻讜'. 谞"诇 讚讘诪诇转 讘讛 讘讗 诇讬讬砖讘 诪讚讜注 谞拽讬讟 诪讞讬讛 讜诇"讗 讗讬谉 诪讟诪讗讬谉 讘谞讙注讬诐 注讬' 讘专诪讘"诐 驻"讙 诪讛诇' 讟"爪 讛"讞 讜讘专讗讘"讚 砖诐. 讜讚讘专讬 讛专"谉 讘讻讗谉 转诪讜讛讬诐 讘转专转讬. 讗') 讚诪讜讻讞 诪讚讘专讬讜 诇讛讚讬讗 讚讘注讬谞谉 砖讬注讜专 讛谞讙注 讻讙专讬住 诇讘讚 砖讬注讜专 讛诪讞讬讛. 讜讘诪住' 谞讙注讬诐 驻"讚 诪"讜 诪讘讜讗专 讚讛讬讗 讜诪讞讬讬转讛 讻讙专讬住 讟诪讗 讜讻"讻 讛专讗讘"讚 砖诐 讜注转讜讬"讟 驻"讛 诪"讘 讚"讛 讜讞讝专 讜讘诪砖"讻 砖诐. 讘') 诪砖"讻 讜讻注讚砖讛 诪讞讬' 住诪讜讱 诇讜. 讜诪讘讜讗专 讘讻"讚 讚讘注讬谞谉 砖转讛讗 诪讘讜爪专转:



专砖"讬 讚"讛 专讘讬 讗讜诪专. 诇讗 讗讬爪讟专讱 讻讜' 诇诪谞讜转 讘转讜住驻转. 讻爪"诇:



专砖"讬 讚"讛 砖谞讬讟诇 专讜讘 讛诇砖讜谉. 诇注谞讬谉 诪讜诪讬 讘讻讜专 砖谞讜讬讬讛 讘讘讻讜专讜转. 讻爪"诇:



专砖"讬 讚"讛 专讜讘 讛诪讚讘专. 讗注"讙 讚讚讬讘讜专 讘讘讛诪讛 诇讗 砖讬讬讱 讻讜'. 注讬' 讞讜诇讬谉 专驻"讘 讘讙诪专讗 诪诪拽讜诐 砖住讞 讞讟讛讜 讜讗讬诪讗 诪诇砖讜谞讜 讜注"砖 讘驻讬专讜砖讜 [讜讙讚讜诇讛 诪讝讜 诪爪讬谞讜 讘砖讘转 (谞讞 讘) 讚拽专讬 讚讘讜专 诇讝讜讙 讛诪拽砖拽砖] :





讘谉 讬讛讜讬讚注

诪址讗讬 讟址注职诪指讗 诇指讗 讗址转旨讜旨 专址讘旨指谞指谉 诇职驻执讬专职拽指讗? 讗指诪职专讜旨 诇值讬讛旨: 讗址诪旨址讗讬 谞值讬转指讗? 讚旨职讘指注执讬谞指谉 诪执讬谞值讬讛旨 诪执诇旨职转指讗 讜职诇指讗 驻旨指砖讈执讬讟 诇指谉. 拽砖讗 讜讻讬 讘注讘讜专 讝讗转 讗讬谉 专讗讜讬 诇讘讗 诇驻专拽讬讛? 讜注讜讚 拽砖讛 诪讛 讛砖讬讘 诇讛诐 专讘 讛诪谞讜谞讗 '诪执讬 讘旨指注执讬转讜旨 诪执讬谞指讗执讬 诪执讬讚执讬 讜职诇指讗 驻旨址砖讈职讟执讬谞指讗 诇职讻讜旨' 讜讛诇讗 讛讜讗 讘讗 诇讛讜讻讬讞诐 注诇 讗砖专 诇讗 讘讗讜 诇驻专拽讬讛 讚专讘 讞住讚讗 讜讛诐 讛砖讬讘讜 诇讜 讚讘专 讛谞讜讙注 诇讛诐 注诐 专讘 讞住讚讗 讜讛讜讗 诪讗谉 讚讻专 砖诪讬讛 讘讝讛?
讜谞专讗讛 诇讬 讘住"讚 讚专讘 讛诪谞讜谞讗 讛讬讛 诪转讜专讙诪谉 砖诇 专讘 讞住讚讗 讘驻专拽讗 讜讛诐 讛拽驻讬讚讜 注诇 专讘 讞住讚讗 注诇 讗砖专 砖讜讗诇讬诐 诇讜 讗讬讝讛 讚讘专 讛诇讻讛 讛讜讗 诪砖讬讘 诇讛诐 讘拽讬爪讜专 讗住讜专 讗讜 诪讜转专 讛谉 讗讜 诇讗讜, 讜讗讬谞讜 诪驻专砖 诇讛诐 诪讜爪讗 讛讚讬谉 诇诪讛 讗诪专 讗住讜专 讗讜 诇诪讛 讗诪专 诪讜转专, 讜拽砖讛 注诇讬讛诐 讚讘专 讝讛 讚讗讬谉 谞讜讛讙讬谉 讻谉 讗诇讗 注诐 注诐 讛讗专抓 诇讜诪专 诇讜 讘拽讬爪讜专 讗住讜专 讗讜 诪讜转专 讗讘诇 诇转诇诪讬讚 讞讻诐 爪专讬讱 诇讜诪专 诇讜 讙诐 讻谉 诪拽讜专 讛讚讬谉 诪讛讬讻讗 诪砖诪注 讚讗住讜专 讗讜 诪讜转专 讜诇讻谉 诇讗 讘讗讜 诇驻专拽讬讛 讻讬 讞砖砖讜 砖诪讗 讬讝讚诪谉 诇讛诐 砖诐 讗讬讝讛 砖讗诇讛 诇砖讗讜诇 诪诪谞讜 注诇 讛诇讻讜转 砖讛讜讗 讚讜专砖 讘讛诐 讜讛讜讗 讙诐 讻谉 讬砖讬讘 讻讚专讻讜 讘拽讬爪讜专 砖讗讬谞讜 诪讜讚讬注 诇讛诐 诪拽讜专 讛讚讘专讬诐 讜讘讝讛 讘讜砖讛 诇讛诐 讜诇讻谉 诇讗 讘讗讜 诇驻专拽讬讛.
讜讗诪专 诇讛诐 专讘 讛诪谞讜谞讗 砖讛讜讗 讛讬讛 诪转讜专讙诪谉 砖诇讜 讘驻专拽讬讛 诇诪讛 转讞讜砖讜 注诇 讝讗转, 讜讻讬 讗转诐 讘拽砖转诐 诪诪谞讬 砖讗诇讛 注诇 讛诇讻讛 讜谞讛讙转讬 注诪讻诐 讘讻讱 砖诇讗 讗驻砖讜讟 诇讻诐 诪拽讜专 讛讚讬谉? 讜诇讻谉 讗诐 讛讬讬转诐 讗转诐 讘讗讬诐 诇驻专拽讗 诪讗讞专 砖讗谞讬 诪爪讜讬 砖诐 诪转讜专讙诪谉 讗诐 转砖讗诇讜 讗讬讝讛 讚讘专 诪专讘 讞住讚讗 讗祝 注诇 驻讬 砖诇讗 讛讬讛 驻讜砖讟 诇讻诐, 讗谞讬 诪转讜专讙诪谉 砖诇讜 讗驻砖讜讟 诇讻诐 讜谞专讗讛 诇注讬谞讬 讛专讜讗讬谉 讻讗诇讜 讛讜讗 驻讜砖讟 诇讻诐 诪讗讞专 砖讗谞讬 诪转讜专讙诪谉 砖诇讜.



讗指诪职专讜旨 诇值讬讛旨: 诇指讗讜 '讛址诪职谞讜旨谞指讗' 讗侄诇旨指讗 '拽址专职谞讜旨谞指讗'. 谞专讗讛 诇讬 讘住"讚 注诇 驻讬 诪讛 砖驻专砖转讬 讘住"讚 讘专诪讝 讛讻转讜讘 '讜旨诪址诇职讘旨讜旨砖值讈讱职 砖值讈砖讈 讜指诪侄砖执讈讬 讜职专执拽职诪指讛' (讬讞讝拽讗诇 讟讝, 讬讙) 砖专诪讝 讘讝讛 注诇 砖诇砖讛 注谞讬讬谞讬诐 砖诪讛诐 讬讛讬讛 诪诇讘讜砖 诇谞驻砖 讛谞拽专讗 讞诇讜拽讗 讚专讘谞谉 讛讗讞讚 讛讜讗 诪谉 讛诪爪讜转 讛谉 注砖讛 讛谉 诇讗 转注砖讛 讜讝讛 谞专诪讝 讘'砖值讈砖讈' 讻讬 砖砖 诪住驻专 转"专 讜注诐 砖砖讛 讜讜讬"谉 砖诇 砖砖 讛专讬 转专"讜 [606] 诪爪讜转 砖讬砖 诇讬砖专讗诇 讬转专讜谉 注诇 砖讘注 诪爪讜转 讘谞讬 谞讞, 讜指诪侄砖执讈讬 专诪讝 注诇 讛转驻诇讜转 砖讛诐 谞注砖讬诐 诪讚讘讜专 讛驻讛 讻诪讜 讛诪砖讬 砖讛讜讗 诪转讛讜讜讛 诪驻讛 讛转讜诇注转, 讜职专执拽职诪指讛 专诪讝 注诇 转讜专讛 砖讘讻转讘 讜转讜专讛 砖讘注诇 驻讛.
讜讛讬讬谞讜 讚讗诪专 讛转谞讗 (诪砖谞讛 讗讘讜转 讚, 讻) 讗诇 转住转讻诇 讘拽谞拽谉 讗诇讗 讘诪讛 砖讬砖 讘讜, 讜驻讬专砖谞讜 讘住"讚 讚转讜专讛 砖讘讻转讘 讚讘专讬讛 讛诐 讻诪讜 拽谞拽谉 砖讛讜讗 讻诇讬 讗砖专 讚讘专讬 转讜专讛 砖讘注诇 驻讛 诪讜谞讞讬诐 讘讜 讜诇讻谉 讛转谞讗 拽专讗讛 讻诇讬 讞诪讚讛 讻诪讜 砖讗诪专讜 讘讗讘讜转 (诪砖谞讛 讗讘讜转 讙, 讬讚) 讞讘讬讘讬谉 讬砖专讗诇 砖谞讬转谉 诇讛诐 讻诇讬 讞诪讚讛, 讜讛拽专讗讬诐 诪住转讻诇讬诐 讘拽谞拽谉 讘诇讘讚 砖讗讬谉 诪讜讚讬诐 讗诇讗 讘讚讘专讬 讛诪拽专讗讜转 讜讛讜诇讻讬谉 讘讛诐 讗讞专 驻砖讜讟谉 讚讜拽讗 讜讘讝讛 讛诐 诪拽诇拽诇讬诐 讘诪爪讜转 讛转讜专讛 讜转讛讬 讛讗诪转 谞注讚专转 诪讛诐 讗讱 讞讻诪讬 讬砖专讗诇 讛讗诪转讬讬诐 诪住转讻诇讬诐 讘讚讘专讬 讛拽讘诇讛 讜讛诪住讜专转 砖讛诐 诪诇讜讘砖讬诐 讜讙谞讜讝讬诐 转讜讱 讛拽谞拽谉 砖讛讜讗 转讜专讛 砖讘讻转讘 讜讘讝讛 注讜诇讛 拽讬讜诐 讛诪爪讜转 讘讬讚诐 讻转拽谞讜 讻讗砖专 爪讜讛 讛' 讜诇讝讛 讗诪专 '讗址诇 转执旨住职转址旨讻值旨诇 讘址旨拽址旨谞职拽址谉' 讛讜讗 讛诪拽专讗 '讗侄诇指旨讗 讘址诪侄旨讛 砖侄讈讬侄旨砖讈 讘旨讜止' 讛诐 讚讘专讬诐 砖诇 讛拽讘诇讛 讜讛诪住讜专转 砖诪讜谞讞讬诐 讜讙谞讜讝讬诐 转讜讱 讛诪拽专讗 砖讛讜讗 讛拽谞拽谉.
讜讗讜诪专讜 '讘址诪侄旨讛 砖侄讈讬侄旨砖讈 讘旨讜止' 专诪讝 讘转讬讘转 '诪讛' 注诇 转讜专讛 砖讘注诇 驻讛 砖谞讚专砖转 讘砖诇砖 注砖专讛 诪讬讚讜转 讛谞讝讻专讬诐 讘讘专讬讬转讗 讚专讘讬 讬砖诪注讗诇 (住驻专讗 驻专砖讛 讗) 讜诇讬诪讜讚 讗诇讜 讛砖诇砖 注砖专讛 诪讬讚讜转 砖讛转讜专讛 谞讚专砖转 讘讛诐 讛讜讗 讘砖诇砖讛 砖诇讜诪讚 讛讗讚诐 诪专讘讜 讜诪讞讘讬专讬讜 讜诪转诇诪讬讚讬讜 讻诪讜 砖讗诪专 讛讞讻诐 讛专讘讛 转讜专讛 诇诪讚转讬 诪专讘讜转讬 讜讬讜转专 诪讞讘讬专讬 讜诪转诇诪讬讚讬 讬讜转专 诪讻讜诇诐 (转注谞讬转 讝.), 谞诪爪讗 讘砖诇砖讛 诪讬谞讬 诇讬诪讜讚 讛谞讝讻专 谞砖诇诐 诇讬诪讜讚 砖诇砖 注砖专讛 诪讬讚讜转 砖讛转讜专讛 谞讚专砖转 讘讛诐 诇讻讱 谞拽专讗转 '讗讜专讬讬谉 转诇讬转讗讬' (砖讘转 驻讞.) 讜讙' 驻注诪讬诐 砖诇砖 注砖专讛 砖诇 砖诇砖讛 诪讬谞讬 诇诪讜讚讬诐 讛谞讝讻专 注讜诇讬诐 讟"诇 [13脳3=39] 讜诇讝讛 讗诪专 讻执旨讬 讟址诇 讗讜止专止转 讟址诇侄旨讱指 (讬砖注讬讛 讻讜, 讬讟) 讜讝讛讜 砖讗诪专讜 (讻转讜讘讜转 拽讬讗:) 讻诇 讛注讜住拽 讘讟诇 转讜专讛 讟诇 转讜专讛 诪讞讬讬讛讜 讚讬讬拽讗, 讜讬讚讜注 讻讬 转讜专讛 砖讘注诇 驻讛 讛讬讗 砖砖讛 住讚专讬诐 讜讗诐 讻谉 爪专祝 诪住驻专 砖砖讛 注诐 诪住驻专 讟"诇 讬讛讬讛 诪"讛 [39+6=45] 讜诇讝讛 讗诪专 讗侄诇指旨讗 讘址'诪侄旨讛' 砖侄讈讬侄旨砖讈 讘旨讜止 讜诇讝讛 讗诪专 诪指讛 专址讘 讟讜旨讘职讱指 讗植砖侄讈专 爪指驻址谞职转指旨 诇执旨讬专值讗侄讬讱指 (转讛诇讬诐 诇讗, 讻) 讗砖专 爪驻谞转 转讜讱 讛诪拽专讗讜转 砖讛诐 讻诪讜 拽谞拽谉 诇讛诐.
讜诇讝讛 讗诪专 讜职注址转指旨讛 讬执砖职讉专指讗值诇 诪指讛 讛殖' 讗直诇止拽侄讬讱指 砖止讈讗值诇 诪值注执诪指旨讱职 (讚讘专讬诐 讬, 讬讘) 讻诇讜诪专 讛诪拽专讗讜转 讗讬谉 讗转讛 专砖讗讬 诇讛讜住讬祝 注诇讬讛诐 讗讜转 讗讞转 讗讜 诇讙专讜注 讗讘诇 讘转讜专讛 砖讘注诇 驻讛 砖谞讚专砖转 讘砖诇砖 注砖专讛 诪讬讚讜转 砖讛讬讗 谞拽专讗转 讘砖诐 '诪讛' 讻讗诪讜专 讗转讛 专砖讗讬 诇讛专讞讬讘 讗转 讙讘讜诇讛 讜诇讞讚砖 讘讛 讞讚讜砖讬诐 专讘讬诐 砖讘谞讜讬讬诐 注诇 讬住讜讚 讗诪转 讜诇讝讛 讗诪专 '砖止讈讗值诇 诪值注执诪指旨讱职' 诇讞讚砖 讞讬讚讜砖讬诐 讜诇讛专讘讜转 转讜专讛 砖讝讜 讛讬讗 驻专讬讛 讜专讘讬讛 砖诇 讛转讜专讛.
讜诇驻讬 讝讛 转讬讘转 专执拽职诪指讛 专讜诪讝转 诇转讜专讛 砖讘讻转讘 讜诇转讜专讛 砖讘注诇 驻讛 讻讬 转讜专讛 砖讘讻转讘 讚讘专讬讛 诪讜注讟讬谉 讜讗讬 讗驻砖专 讬讻讜诇 诇讛讜住讬祝 讘讛诐 讜诇讛专讞讬讘 讗讜转诐 讗驻讬诇讜 讘讗讜转 讗讞转 讜讝讛讜 '专拽' 诇砖讜谉 诪讬注讜讟 讗讱 转讜专讛 砖讘注诇 驻讛 谞拽专讗转 '诪讛' 砖讛讜讗 诇砖讜谉 专讘讜讬 讻诪讜 '诪指讛 专址讘 讟讜旨讘职讱指' 砖讗转讛 讬讻讜诇 诇讞讚砖 讘讛 讞讚讜砖讬诐 专讘讬诐 讜诇讛专讞讬讘 讗转 讙讘讜诇讛 讻讬诐.
讜讝讛讜 砖谞讗诪专 '讜旨诪址诇职讘旨讜旨砖值讈讱职' 讛诐 诪诇讘讜砖讬 讛谞驻砖 '砖值讈砖讈' 讛讜讗 诇讘讜砖 讛谞注砖讛 诪谉 讛诪爪讜转 讻讗诪讜专 '讜指诪侄砖执讈讬' 讛讜讗 诇讘讜砖 讛谞注砖讛 诪谉 讛转驻讬诇讜转 讻讗诪讜专 '讜职专执拽职诪指讛' 讛讜讗 诪诇讘讜砖 讛谞注砖讛 诪注住拽 转讜专讛 砖讘讻转讘 讜砖讘注诇 驻讛 砖讛诐 谞拽专讗讬诐 '专拽' 讜'诪讛'.
讜诇讻谉 讗诪专讜 诇讜 诇指讗讜 '讛址诪职谞讜旨谞指讗' 讗侄诇旨指讗 '拽址专职谞讜旨谞指讗' 讻讬 讛转诇诪讬讚 讞讻诐 诪讻讜谞讛 讘砖诐 '谞讜谞讗' 讜讻谞讝讻专 讘讝讜讛专 讛拽讚讜砖 讗讱 讬砖 讞讻诐 讘诪拽专讗 讚讜拽讗 讝讛 谞拽专讗 '拽专谞讜谞讗' 砖讛讜讗 谞讜谞讗 砖诇 '拽专' 砖讛讜讗 讞讻诐 讘转讜专讛 砖讘讻转讘 讘诇讘讚 砖谞拽专讗转 讘砖诐 '专拽' 讜讬砖 讞讻诐 砖谞拽专讗 讛诪谞讜谞讗 砖讛讜讗 讞讻诐 讘转讜专讛 砖讘注诇 驻讛 砖谞拽专讗转 '诪讛' 讜讝讛讜 谞讜谞讗 砖诇 '诪讛' 讜讗诪专讜 诇讜 讗讬谉 讗转讛 讞讻诐 讘转讜专讛 砖讘注诇 驻讛 砖转讜讻诇 诇讛讜住讬祝 讘讛 讞讚讜砖讬诐 讻讬 讗诐 讗转讛 讞讻诐 讘转讜专讛 砖讘讻转讘 讘诇讘讚.
讜讚注 讻讬 诪讛 砖讗诪专 诇讜 '讝执讬诇 爪址谞职注执讬谞职讛讜旨' 诇讗讜 诪砖讜诐 讻讘讜讚 诪讘拽砖 讗诇讗 讻讜谞转讜 诇砖诐 砖诪讬诐 讘砖讘讬诇 注诪讗 讚讗专注讗 砖讬讛讬讜 讝专讬讝讬谉 讜专讙讬诇讬谉 讜谞讝讛专讬谉 诇讘讗 诇驻专拽讗 讻讗砖专 讬专讗讜 砖讙诐 讛转诇诪讬讚 讞讻诐 讘讗讬诐 诇驻专拽讗 讜讬拽讞讜 拽诇 讜讞讜诪专 诇注爪诪诐.

讙诪' 诪"讟 讗砖专 讬讙注. 讙讬' 讛转讜住' 讘谞讚讛 讚' 诪讙 注"讗 讜讻讬 讬讙注:





驻谞讬 讬讛讜砖注

讙诪专讗 讜专讘讬 诇砖讜谉 诇讗 讜专诪讬谞讛讜 讛专讬 诪讬 砖讛讬讛 诪讝讛 讻讜' 讜注讜讚 转谞讬讗 砖谞讬讟诇 专讜讘 讛诇砖讜谉 专' 讗讜诪专 讻讜'. 谞专讗讛 讚诇讗讜 诪砖讜诐 讚讬爪讬讗转 注讘讚 诇讞讬专讜转 讚诪讬 诇讛谞讱 诪拽砖讛 讛讻讬 讗诇讗 讻讬讜谉 讚诇专' 住讬专讜住 诪讬拽专讬 诪讜诪讬谉 砖讘讙诇讜讬 讗注"讙 讚诇讗 讛讜讬 讙诇讜讬 讻诪讜 砖谉 讜注讬谉 讗注"讻 讻讬讜谉 讚讬砖诇讞谞讜 专讬讘讜讬讬讗 讛讜讗 住讜讘专 专讘讬 讚诪专讘讬谞谉 讛讻诇 讜诇讗 诪讬诪注讟 诪砖谉 讜注讬谉 讗诇讗 诪讗讬 讚诇讗 讛讜讬 讙诇讜讬 讻诇诇 讗"讻 讗诪讗讬 诪诪注讟 专讘讬 诇砖讜谉 讛讗 讗砖讻讞谉 诇砖讜谉 讚诪讬拽专讬 讙诇讜讬 诇注谞讬谉 讛讝讗讛 讜诇注谞讬谉 诪讜诪讬 讘讻讜专 讜讘讝讛 谞转讬讬砖讘' 拽讜砖讬讬转 讛转讜住' 讘讚"讛 专' 诪讚诪讛 讗诇讗 讚讛转讜住驻讜转 谞诪讬 诇住讘专讗 讝讜 谞转讻讜讜谞讜 讜注讚讬驻讗 诪砖谞讬 讚讜讚讗讬 讗讬谉 诇讚诪讜转 注讘讚 诇讟讘讬诇讛 讚讛转诐 讘注讬谞谉 讚讜诪讬讗 讚讘砖专讜 讚讛讜讬 讙诇讜讬 诇讙诪专讬 诪讗讘专讗讬 诪砖讗"讻 讘注讘讚 讻讬讜谉 讚讻转讬讘 砖谉 讗诇诪讗 讚诇讗 讘注讬谞谉 诪讗讘专讗讬 诪诪砖 讗诇讗 讙讬诇讜讬 拽爪转 讜讘讝讛 谞转讬讬砖讘' 讙"讻 拽讜砖讬讬转 诪讛专砖"讗 讝"诇 讜讚讜"拽:


砖诐 讜住讘专 专讘讬 诇注谞讬谉 讟讘讬诇讛 讻讟诪讜谉 讚诪讬 讜讛转谞讬讗 诪注砖讛 讘砖驻讞转讜 砖诇 讘讬转 专讘讬 砖谞诪爪讗 注爪诐 讘讬谉 砖讬谞讬讛 讻讜'. 讛讻讗 谞诪讬 讬砖 诇讚拽讚拽 诪讗讬 诪拽砖讛 诪诇砖讜谉 讗砖讬谞讬讬诐 讚讛讗 砖讬谞讬诐 讛讜讬 讙诇讜讬 讟驻讬 诪诇砖讜谉 讚讛讗 讘注讘讚 诪讬拽专讬 诪讜诐 砖讘讙诇讜讬 诪砖讗"讻 诇砖讜谉 讚讛讜讬 诪讜诐 砖讘住转专 诇专讘谞谉 讚驻诇讬讙讬 讗专' 讗诇讗 讚讗驻"讛 诪拽砖讛 砖驻讬专 诇诪讗讬 讚驻专讬砖讬转 讚讜讚讗讬 注讘讚 诇讗 讚诪讬 诇讟讘讬诇讛 讚讛转诐 讚讜诪讬讗 讚讘砖专讜 讜讛讻讗 讚讜诪讬讗 讚砖谉 诪"诪 诇专讘讬 拽砖讛 诪诪"谞 讗讬 讚专讬砖 讚讜诪讬讗 讚讘砖专讜 诪诪砖 诪讗讘专讗讬 讗"讻 讗驻讬诇讜 砖谉 诇讗 讘注讬 讟讘讬诇讛 讜讗讬 诇讗 讚专讬砖 讚讜诪讬讗 讚讘砖专讜 诪诪砖 讗诇讗 讚讘注讬谞谉 讚讜诪讬讗 讚讘砖专讜 讻诇 讚讛讜 砖讬讛讗 讙诇讜讬 拽爪转 诇讗驻讜拽讬 讘讬转 讛住转专讬诐 诪诪砖 讗"讻 诇砖讜谉 谞诪讬 诇讬讘注讬 讟讘讬诇讛 讚讛讗 诇专' 诪讬拽专讬 讙诇讜讬 诇注谞讬谉 注讘讚 讜讛讝讗讛 讜诪讜诪讬 讘讻讜专 讻谞"诇:





诪专讗讬转 讛注讬谉

诇讗讜 讛诪谞讜谞讗 讗诇讗 拽专谞讜谞讗. 讛专讘 讻诇讬 讬拽专 驻专砖转 讘专讗砖讬转 注诇 驻住讜拽 讬砖专爪讜 讛诪讬诐 讻转讘 讚讛爪讚讬拽讬诐 谞拽专讗讜 讚讙讬诐 讜讻谉 讻转讘 讛讙讗讜谉 讛讞住讬讚 诪讛专"专 讗诇注讝专 讝"诇 讘住驻专 诪注砖讛 专拽讞 讚祝 拽"讛 注"讙 讜讛讜讻讬讞 诪专注讬讗 诪讛讬诪谞讗 砖讛转"讞 谞拽专讗讜 讚讙讬诐 注"砖. 讜讘讗讘讜转 讚专讘讬 谞转谉 驻专拽 诪' 讗诪专讜 讚专砖 专"讙 讛讝拽谉 讚' 讚讘专讬诐 讚讙 讟诪讗 讚讙 讟讛讜专 讚讙 诪谉 讛讬专讚谉 讚讙 诪谉 讛讬诐 讛讙讚讜诇. 讚讙 讟诪讗 讻讬爪讚 讘谉 注谞讬讬诐 砖诇诪讚 诪拽专讗 诪砖谞讛 讛诇讻讜转 讜讗讙讚讜转 讜讗讬谉 讘讜 讚注转. 讚讙 讟讛讜专 讻讬爪讚 讘谉 注砖讬专讬诐 砖诇诪讚 诪拽专讗 诪砖谞讛 讛诇讻讜转 讜讗讙讚讜转 讜讬砖 讘讜 讚注转. 讚讙 诪谉 讛讬专讚谉 讻讬爪讚 讝讛 转"讞 砖诇诪讚 诪拽专讗 诪砖谞讛 诪讚专砖 讛诇讻讜转 讜讗讙讚讜转 讜讗讬谉 讘讜 讚注转 诇讛砖讬讘. 讚讙 诪谉 讛讬诐 讛讙讚讜诇 讻讬爪讚 讝讛 转"讞 砖诇诪讚 诪拽专讗 诪砖谞讛 诪讚专砖 讛诇讻讜转 讜讗讙讚讜转 讜讬砖 讘讜 讚注转 诇讛砖讬讘. 讜讛谞讛 讛转讜住驻讜转 驻讬专砖讜 讘住讜讙讬讬谉 讛诪谞讜谞讗 讚讙 讞诐 拽专 谞讜谞讗 讚讙 拽专. 讜讗驻砖专 诇专诪讜讝 讚讛爪讚讬拽讬诐 讜转"讞 谞诪砖诇讜 诇讚讙讬诐 讜讘讘专讬讬转讗 讚讗讘讜转 讚专讘讬 谞转谉 讛谞讝讻专 专"讙 诪砖诇 诇转诇诪讬讚讬诐 诇讚' 诪讬谞讬 讚讙讬诐. 讜讚讙 讛讬专讚谉 拽专讬 诇诪讬 砖讗讬谞讜 讬讜讚注 诇讛砖讬讘 讜讚讙 讛讬诐 诪讬 砖讬讜讚注 诇讛砖讬讘. 讜讝讛 专诪讝讜 诇专讘 讛诪谞讜谞讗 砖讗讬谞讜 讚讜诪讛 诇讚讙 讬诐 讛讙讚讜诇 砖讬讜讚注 诇讛砖讬讘 讜讛讜讗 讻讚讙 讛讬专讚谉 砖讗讬谞讜 讬讜讚注 诇讛砖讬讘 讜讬注谉 专讘 讛诪谞讜谞讗 诪讘讜讗专 讘住讜讙讬讬谉 讚砖讗诇讜讛讜 讜诇讗 讬讚注 诇讛砖讬讘 讜讘砖诪讜 专诪讜讝 谞讜谞讗 砖讛讜讗 讚讙 诇讛讻讬 讗诪专讜 诇讜 诇讗讜 讞诐 谞讜谞讗 砖讛讜讗 讻诪讜 讚讙 讛讬诐 砖讬讜讚注 诇讛砖讬讘 讜讛讜讗 诪驻讜诇驻诇 讚讗讜专讬讬转讗 诪专转讞讗 诇讬讛 讜讝讛讜 诇讗讜 讞诐 谞讜谞讗 讗讬谉 讗转讛 诪驻讜诇驻诇 讗砖专 讘拽专讘讜 讗讜"专 讘讜 讗砖 讚转 讜诪专转讞讗 诇讬讛 讗诇讗 拽专 谞讜谞讗 砖讗讬谉 讬讜讚注 诇讛砖讬讘 讜讗讬谉 讘讜 谞讬爪讜爪讬 讗砖 讚转 讗诇讗 讙讬专住讗 讘注诇诪讗 诪爪讜谞谉 讛讜讛: 
讜讚专讱 专诪讝 讗驻砖专 讻讬 讘讛讬讜转讜 爪讚讬拽 讙诪讜专 谞拽专讗 讗讚诐 讜讛讜讗 谞砖驻注 诪砖诐 诪"讛 讜讻诪"砖 讗转诐 拽专讜讬讬诐 讗讚诐 讗转诐 讗讜转讬讜转 讗诪转 专讜诪讝 诇转"转 讗讚诐 讙讬诪讟专讬讗 诪"讛. 讜讗诐 讛讜讗 爪讚讬拽 砖讗讬谞讜 讙诪讜专 讬砖 诇住讟"讗 拽爪转 讗讞讬讝讛 讘讜. 讜讗诪专讜 讘讝讜讛专 讛拽讚讜砖 讚讗讜转讬讜转 拽"专 讬砖 讘讛诐 诇住讟"讗 讚谞讟诇讬 砖' 讜讛讜讬 砖拽专 讻诪"砖 讘讛拽讚诪转 讛讝讛专 讚祝 讘' 讜注讬讬谉 讘讚祝 专"讛. 讜讛砖转讗 讚专讘 讛诪谞讜谞讗 讗诪专 诇讛讜 讘注讜 诪讬谞讗讬 诪讬诇转讗 讜诇讗 讬讚注 诇讛砖讬讘 讗"诇 诇讗讜 讛诪谞讜谞讗 砖讗转讛 爪讚讬拽 讙诪讜专 讜谞砖驻注 诪砖诐 诪"讛 讜讝"砖 诇讗讜 讛诪谞讜谞讗 讛"诪 讛讜讗 砖诐 诪"讛 讗砖专 讘讜 讗讞讜讝 讛爪讚讬拽 讛谞诪砖诇 诇讚讙. 讗诇讗 拽专 谞讜谞讗 讚讗讜转讬讜转 拽专 讚谞讗讞讝 讘讛诐 讛住讟"讗 讚讘拽讜转 讘讱 讜讗转讛 拽专 谞讜谞讗 讜讚讜拽 讛讬讟讘 讗"谞 讗驻砖专 讘住讙谞讜谉 讗讞专 讚专诪讝讜 诇讜 讚讛讜讗 讛讬讛 讘住讟"讗 砖专诪讝 讗讜转讬讜转 拽"专 讜讗讞"讻 讬爪讗 讜谞注砖讛 讚讙 讘讞讬谞转 爪讚讬拽 讜讝讛讜 谞讜谞讗 讜诪"诪 谞砖讗专讜 讗讬讝讛 住讬讙讬诐 讜讚讜"拽:





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

讙诪'. 讗诪专 注讜诇讗 讛讻诇 诪讜讚讬诐 讘诇砖讜谉 诇注谞讬谉 讟讜诪讗讛 讚讙诇讜讬 讛讜讗 讗爪诇 讛砖专抓.
诪讘讜讗专 讘讙诪' 讚诇讻讜"注 讛诇砖讜谉 讛讜讬 讘讬转 讛住转专讬诐 诇注谞讬谉 讟讘讬诇讛 讘诪拽讜讛 讜诪讗讬讚讱 讬讻讜诇 诇拽讘诇 讟讜诪讗讛. 讜诇讻讗讜专讛 爪"讘 讚讛专讬 讻诪讜 讚讬砖 讚讬谉 讚讘讬转 讛住转专讬诐 讗讬谞讜 爪专讬讱 讘讬讗转 诪讬诐 讻诪讜"讻 讬砖 讚讬谉 讚讘讬转 讛住转专讬诐 讗讬谞讜 诪拽讘诇 讟讜诪讗讛 (谞讚讛 诪讘:), 讜讗"讻 诪讛 讛讞讬诇讜拽 讘讬谉 讘讬转 讛住转专讬诐 诇注谞讬谉 拽讘诇转 讟讜诪讗讛 诇讘讬谉 讘讬转 讛住转专讬诐 诇注谞讬谉 讟讘讬诇讛. 讜谞专讗讛 诇讘讗专 讚讛讚讬谉 讚讘讬转 讛住转专讬诐 诇注谞讬谉 讟讜诪讗讛 讜讛讚讬谉 讚讘讬转 讛住转专讬诐 诇注谞讬谉 讟讘讬诇讛 讞诇讜拽讬诐 讘讬住讜讚 讚讬谞讬讛诐. 讚讛讬讬谞讜, 讚讘讟讘讬诇讛 讬砖 讚讬谉 讚讻诇 讚讘专 砖讛讜讗 诪转讞转 驻谞讬 讛讙讜祝 诇讗 爪专讬讱 讘讬讗转 诪讬诐. 诪讗讬讚讱 诇注谞讬谉 拽讘诇转 讟讜诪讗讛 讛讚讬谉 讛讜讗 讚讻讚讬 诇拽讘诇 讟讜诪讗讛 讛讚讘专 讛讟讛讜专 爪专讬讱 诇讙注转 讘讚讘专 讛讟诪讗, 讜讛讬讻讗 讚讛讚讘专 讛讟讛讜专 讛讜讬 诪转讞转 驻谞讬 讛讙讜祝 讗讝讬 驻拽注 讞诇讜转 砖诐 诪讙注 砖诇 讛讚讘专 讛讟诪讗 注诐 讛讚讘专 讛讟讛讜专. 讘专诐 讘讬转 讛住转专讬诐 诪驻拽讬注 讞诇讜转 砖诐 诪讙注 专拽 讛讬讻讗 讚讛讚讘专 讛讟讛讜专 讗讬谞讜 讬讻讜诇 诇讝讜讝. 讗讘诇 讛诇砖讜谉, 讗注"驻 讚讛讜讗 谞诪爪讗 诪转讞转 驻谞讬 讛讙讜祝 讗讱 诪讻讬讜谉 讚讛讗讚诐 讬讻讜诇 诇讛讝讬讝 讗讜转讜, 讗讝讬 砖讬讬讱 讘讜 讞诇讜转 砖诐 诪讙注 讜诇讻谉 讛讜讗 讬讻讜诇 诇拽讘诇 讟讜诪讗讛.
讜诇驻讬"讝 诇讻讗讜专讛 讗驻砖专 诇讛讘讬谉 诇诪讛 讛讙诪' 讛砖讜讜讛 诇驻讬 专讘讬 讛讚讬谉 讚讛诇砖讜谉 讘讛诇讻讜转 讟讜诪讗讛 讜讛讝讗讛 讜讚讬谉 讛诇砖讜谉 讘谞讜讙注 讚讬爪讬讗转 专讗砖讬 讗讘专讬诐. 讚讛专讬 讟讜诪讗转 诪讙注 转诇讜讬讛 讘讝讛 讚讛讗讚诐 讬讻讜诇 诇讛砖转诪砖 讘诇砖讜谉 讜诇讛讝讬讝 讗讜转讜. 讜讻诪讜"讻 砖谉 讜注讬谉 转诇讜讬 讘讘讬讟讜诇 诪诇讗讻讛 讻讚诇注讬诇 (讻讚:) 讚讛讬讬谞讜, 讚讛讗讚诐 讬讻讜诇 诇讛砖转诪砖 讘讗讘专 诇转砖诪讬砖 诪住讜讬讬诐. 讜诇讻谉 讛讬讛 诪住转讘专 诇讙诪' 讚讗诐 诇驻讬 专讘讬 讬砖 诇诇砖讜谉 诪诇讗讻讛 讘谞讜讙注 诇讛诇讻讜转 讬爪讬讗转 专讗砖讬 讗讘专讬诐, 讻诪讜"讻 专讗讜讬 诇讜诪专 讚讛讜讗 诪拽讘诇 讟讜诪讗讛 讜讛讝讗讛, 诪讻讬讜谉 讚讬砖 讘讜 讚讬谉 诪讙注.
讙诪'. 谞讛讬 讚讘讬讗转 诪讬诐 诇讗 讘注讬谞谉 诪拽讜诐 讛专讗讜讬 诇讘讜讗 讘讜 诪讬诐 讘注讬谞谉 讻讚专讘讬 讝讬专讗 讚讗诪专 专讘讬 讝讬专讗 讻诇 讛专讗讜讬 诇讘讬诇讛 讗讬谉 讘讬诇讛 诪注讻讘转 讘讜 讜砖讗讬谞讜 专讗讜讬 诇讘讬诇讛 讘讬诇讛 诪注讻讘转 讘讜.
注讬讬谉 讘专砖讘"讗 (讚"讛 讛讗 讚讗诪专讬谞谉) 砖讛拽砖讛 讚诇讻讗讜专讛 讛讚讬谉 讚专讗讜讬 诇讘讬诇讛 诇讗 砖讬讬讱 讻诇诇 诇讚讬谞讬 讞爪讬爪讛 讘讟讘讬诇讛, 讜讝"诇 拽砖讬讗 诇谉 讜讛讗 诇讗 讚诪讬讗 诇讚专"讝 讚讘砖诇诪讗 讘讚专"讝 讘注讬' 专讗讜讬 诇讘讬诇讛 诪砖讜诐 讚讻转讬讘 讘诇讜诇讛 讘砖诪谉 讜诇讻转讞诇讛 讘讬诇讛 爪专讬讻讛, 讜讙讘讬 讗诇诐 讜讗诇诪转 讘驻专拽 诪爪讜转 讞诇讬爪讛 诇驻讬 砖讗讬谞诐 讘讜讗诪专 讜讗诪专讛, 讜讘拽专讬讗转 讘讻讜专讬诐 讘驻专拽 讛诪讜讻专 讗转 讛住驻讬谞讛 诪砖讜诐 讜注谞讬转 讜讗诪专转, 讜讻谉 讘讻诇 砖讗专 讛诪拽讜诪讜转 砖讛讜讝讻专讜 讚讘专讬 专' 讝讬专讗 讻讬讜爪讗 讘讗诇讜, 讗讘诇 讻讗谉 砖讗"爪 讘讬讗转 诪讬诐 讜讗驻讬' 诇讻转讞诇讛 诇诪讛 讛讜爪专讱 诇诪拽讜诐 专讗讜讬 诇讘讬讗转 诪讬诐 注讻"诇. 讜讻讜讜谞转 讛专砖讘"讗 讛讬讗 讚讘诪爪讜讜转 讻诪讜 讘诇讬诇转 拽专讘谉 诪谞讞讛, 讞诇讬爪讛 讜诪拽专讗 讘讬讻讜专讬诐 谞讬转谉 诇讜诪专 讚讬砖 讚讬谞讬 诇讻转讞讬诇讛 讜讘讚讬注讘讚 讜讚讘专讬诐 讛诪注讻讘讬诐 讜诇讻谉 讬砖 诇谞讜 讙' 诪讚专讙讜转. 讻诇讜诪专, 讚讬砖 讚讬谉 诇讻转讞讬诇讛 讚讛拽专讘谉 诪谞讞讛 爪专讬讱 诇讛讬讜转 讘诇讜诇讛, 讜讘讚讬注讘讚 讛拽专讘谉 讻砖专 讗驻讬' 讘诇讬 讘诇讬诇讛, 讜讬砖 诪讚专讬讙讛 砖诇讬砖讬转 讚讛拽专讘谉 驻住讜诇 讗诐 讗讬谞讜 专讗讜讬 诇讘讬诇讛. 讗讘诇 讟讘讬诇讛 讘诪拽讜讜讛 讗讬谞讛 拽讬讜诐 诪爪讜讜讛 讗诇讗 讚驻讜注诇 讞诇讜转 讟讛专讛. 讜讗"讻 讗诐 讛讞诇讜转 讛讝讗转 讞诇讛 讘诇讬 讘讬讗转 诪讬诐 诇讘讬转 讛住转专讬诐 讛讬讗讱 砖讬讬讱 诇讜诪专 砖讬砖 讚讬谉 讚讞爪讬爪讛 驻讜住诇转 讗转 讛讟讘讬诇讛.
讜讘讗诪转 诪讻讞 讛拽讜砖讬讗 讛讝讗转 讛专砖讘"讗 讛讘讬讗 讚注讛 讚讛讚讬谉 讞爪讬爪讛 讘讘讬转 讛住转专讬诐 讛讜讬 诪讚专讘谞谉 讘注诇诪讗, 讜讝"诇 讜讬"诪 讚诪讚专讘谞谉 讘注诇诪讗 诇驻讬 砖爪专讬讱 讟讘讬诇讛 讻诇 讙讜驻讜 讚"转 讛转拽讬谞讜 讚诇砖讜谉 讜砖谞讬诐 砖驻注诪讬诐 诪讙讜诇讬谉 讬讛讜 爪专讬讻讬谉 [诇讛讬讜转] 专讗讜讬谉 诇讘讜讗 讘讜 诪讬诐 注讻"诇. 讜诇驻讬"讝 讘讗诪转 讛谞讞转 讛拽讜砖讬讗 谞讻讜谞讛 讜讛讚讬谉 讚专讗讜讬 诇讘讬诇讛 砖讬讬讱 专拽 讘诪爪讜讜转 讜诇讗 讘讞诇讜讬讜转.
讗讘诇 讬砖 诇讛注讬专 讚诪讚讘专讬 讛专诪讘"诐 (驻专拽 讘 诪讛诇讻讜转 诪拽讜讜讗讜转 讛诇讬"讙) 诪讘讜讗专 讚讞爪讬爪讛 讘讘讬转 讛住转专讬诐 驻讜住诇转 讗转 讛讟讘讬诇讛 诪讚讗讜专讬讬转讗, 讜讝"诇 谞讚讛 砖谞转谞讛 砖注专讛 讘驻讬讛 讗讜 砖拽驻爪讛 讬讚讛 讗讜 砖拽专爪讛 讘砖驻转讜转讬讛 讗讜 砖谞诪爪讗 注爪诐 讘讬谉 砖讬谞讬讛 讻讗讬诇讜 诇讗 讟讘诇讛 注讻"诇. 讜讗"讻 讞讝专讛 拽讜砖讬讬转 讛专砖讘"讗 诇诪拽讜诪讛.
讜谞专讗讛 诇讘讗专 讚讗注"驻 讚讘讬转 讛住转专讬诐 诇讗 爪专讬讱 讘讬讗转 诪讬诐 讘驻讜注诇 讗讬谉 讛驻砖讟 讚讘讬转 讛住转专讬诐 讛讜讗 诪讜驻拽注 诪讟讘讬诇讛. 讗诇讗 讚讬砖 讘' 讚讬谞讬诐 讘讟讘讬诇讛 讘诪拽讜讜讛: 讗) 爪专讬讱 讘讬讗转 诪讬诐 注诇 讻诇 砖讟讞 驻谞讬 讛讙讜祝, 讘) 讘讘讬转 讛住转专讬诐 讞诇 讞诇讜转 砖诐 讟讘讬诇讛 讗注"驻 讚诇讗 讘注讬谞谉 砖诐 讟讘讬诇转 诪讬诐 讘驻讜注诇. 讜讬"诇 讚讞爪讬爪讛 讗讬谞讛 专拽 讚讘专 讘诪爪讬讗讜转 讚讛诪讬诐 讗讬谞讜 诪讙讬注 诇诪拽讜诐 讛讝讛 讘讙讜祝, 讗诇讗 讚讞爪讬爪讛 诪驻拽讬注讛 讞诇讜转 砖诐 讟讘讬诇讛 诪讛诪拽讜诐 讚讬砖 讘讜 讛讞爪讬爪讛. 讜诇驻讬"讝 砖驻讬专 诪讜讘谉 诇诪讛 讘注讬谞谉 砖诇讗 讬讛讬 讚讘专 讛讞讜爪抓 讗驻讬' 讘讚讘专讬诐 讚诪讜讙讚专讬诐 讻讘讬转 讛住转专讬诐.820
820 讜讛砖讜讜讛 诇讚讘专讬 专讘讬谞讜 讝爪"诇 讘专砖讬诪讜转 砖讬注讜专讬诐 诇诪住' 谞讚专讬诐 (注讙. 讚"讛 讞专砖 讗讜转 讘') 讚讛注诇讛 讘' 驻讬专讜砖讬诐 讛讗诐 讟讘讬诇讛 讞诇讛 注"驻 讚讬谉 讘讘讬转 讛住转专讬诐 讗讜 诇讗. 讜注讬讬谉 讘讚讘专讬 讛讗讙专讜转 诪砖讛 (讬讜"讚 讞诇拽 讗' 住讬诪谉 爪讞) 讘讚注转 讛专讗讘"讚 讚讘讬讗专 砖诇讗 讻讚注转 专讘讬谞讜 讝爪"诇, 讜讝"诇 讗讬谉 砖讬讬讱 讝讛 讘诪注砖讛 讛讟讘讬诇讛 专拽 砖讛讜讗 讚讬谉 讗讞专 讛诪注讻讘 讟讛专转 讛讟讘讬诇讛 砖讛爪专讬讻讛 转讜专讛 砖讬讛讬讛 讛讟讜讘诇 讗讬砖 讘诇讗 讚讘专 讞讜爪抓 讙诐 讘讘讬讛"住 讜讗讝 讬讛讬讛 专讗讜讬 诇讛讟讛专 讘讟讘讬诇讛 讗讘诇 讘诪注砖讛 讛讟讘讬诇讛 诇讬讻讗 砖讜诐 讞住专讜谉 讘讞爪讬爪讛 讚讘讬讛"住 讚讛讗 讘讗讜 讛诪讬诐 讘讛讟讘讬诇讛 诇讻诇 诪拽讜诐 讘讙讜驻讜 砖讛爪专讬讻讛 转讜专讛 砖讬讘讜讗讜 讛诪讬诐 诇砖诐 注讻"诇.
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 2022), 讘讗讚讬讘讜转 住驻专讬讗.

